Saiaren erreinuko haitzetan gora\nKontrastez beteriko natur gunea da Valderejo:\narroila ikusgarriak, kare-haitzezko mendi malkartsuak, mendien magaletan hedatzen diren baso itxiak...\nLALASTRA, Lahoz, Ribera eta Villamardones herriak daude Valderejoko Natur Parkearen mugen barnean. Aurreneko bietan oraindik ere jendea bizi da, Riberan eta Villamardonesen inor ez. Lalastran Natur Parkearen Interpretazio Gunea kokatu zuten orain gutxi, eta bizitzaren hauspoa Lahozen baino nabarmenagoa da han, turismoaren bultzadaren eraginez nagusiki.\nKlimari dagokionez, bada Valderejon nabarmentzeko moduko berezitasun garrantzitsua, ingurua berezi bilakatzen duena: eremu honetan klima kontinentalak eta atlantikoak talka egiten dute, eta mikroklima berezia sortzen da bertan, urte osoan zehar prezipitazioak noiznahi izaten direlarik eta oszilazio termikoak ere bai. Fenomeno hori mesedegarria da berdetasuna eta kolore biziak uneoro puri-purian mantentzeko.\nLandaredia aldetik oso eremu aberatsa da Valderejo, eta baita fauna aldetik ere. Aipagarriak dira sai arreak inguruotan dauzkan koloniak. Horiek babeste aldera, parkeko zenbait zatitan ibiltzea debekaturik dago urteko sasoi jakinetan. Horren guztiaren informazioa, Lalastrako interpretazio gunean jasoko du bisitariak.\nValderejoko haranean orotariko txangoak egitea da posible, txangozalearen nahiaren eta ahalmenaren arabera. Ondorengo lerroetan, aukera horietako bi aurkeztuko ditugu. Lehena paisaia aberatseko ibilbide zirkularra da, Vallegrulleko tontorretik igarotzen dena. Bigarrenak Karria haitzera eramango gaitu, Euskal Herriko mendirik basenetakoa den horretara. Norberak aukera dezala, bat edo beste. Biak ere gomendagarriak oso, eta aho zapore gozoa utziko digutenak.\nVallegrull eta Puron ibaiaren arroila\nValderejoko haranean bat egiten dute mendi zorrotzek eta larre berdeek.\nLalastratik abiatu (913 m), Vallegrull gailurrera igo, eta Puron ibaiaren arroila zeharkatuz berriz ere, Lalastrara itzultzen den ibilbide zirkularra Valderejo ezagutzeko egin daitekeen ibilbiderik aproposena da. Lalastratik gaur egun biztanlerik ez duen Villamardones herrixkara bidean, errota bat utziko dugu ezkerrean, eta bizkor ailegatuko gara Villamardonesera. Igoera labur baten ostean, lepoxka batera helduko gara, zeinetan ur putzu bat dagoen. Gailurreria jarraitu besterik ez dugu egin behar izango, Vallegrull tontorrera iritsi arte (1.226 m).\nBada beste igoera bide interesgarri bat, abiapuntu bera duena. Villamardones herrixkarako bideari segi beharrean, ordea, Lahoz aldera joko dugu kasu honetan, segidan San Lorentzo ermitara (1.111 m) doan bideari jarraitzeko (San Lorentzoko ermitara Villamardonesetik ailegatzea ere posible da). San Lorentzoko ermitatik Valderejoko haranaren ikuspegi ederraz gozatzeko aukera izango dugu. Saiaren erreinuko haitzetan gora Vallegrulleko tontorretik, bestalde, parez pare izango dugu Karria haitza, mendigune benetan erakargarria.\nVallegrulleko tontorra atzean utzi eta gailurreriari segituko diogu hego-ekialderantz, ikuspegi ederraz gozatuz betiere. Ez da zaila, Valderejo natur parke zergatik izendatu zuten igartzea (1992an jaso zuen izendapena). Paisaia ikusgarriari bertako fauna eta landaredia berezia gehitu behar zaizkio; izan ere, bertan dago Euskal Herriko sai arre kolonia garrantzitsuenetakoa, eta otsoaren presentzia ere, onerako eta txarrerako, nabarmena da inguruotan.\nPoliki-poliki altuera galdu, eta parean dugun Santa Ana gailur nabarmenaren eta zeharkatzen ari garen Vallegrulleko gandorraren artean dagoen atakara iritsiko gara, Herraneko haitzartera. Bazter honetan, Puron ibaiaren sigisagek, hainbat ur-jauzi txikiz jantziak, irudi ikusgarrienak eskainiko dizkigute. Igarobide honek nolabaiteko garrantzia izan bide zuen erromatarren garaian, antzinako aztarnarik bada-eta inguru horietan. Errekaren ibilguari segika, erraz iritsiko gara Ribera izeneko herrixka despopulatura. Gure arreta piztuko du harkaitz baten gainean juxtu kokatzen den San Esteban elizak.\nRiberatik Lalastrarako bidea osatzea baino ez zaigu faltako txango honi amaiera emateko. Horma harritsu batek gidatuko gaitu lehen zatian, eta ondoren, errekaren ibilgua jarraitu besterik ez dugu egin behar izango. Villamardonesera iritsiko gara lehenik,\neta Lalastrara segidan. Ibilbide honek ez du inolako aldaketarik jasan eremua natur parke izendatu zenetik, eta paisaia aldetik oso aberatsa da.\nKarria haitzera igotzeko azkeneko metroetan, katearen laguntza izango dugu.\nHala iritsiko gara benetan zorrotza den gailurrera.\nKarria haitza: orotariko aukerak\nKarria edo Gobea haitza, haranari berari ere izena eman dion mendia, Euskal Herriko gailurrik basenetakoa da, hainbat ertz zorrotzez ebakia eta igoera errazegirik gabekoa. Beren burua txangozale soiltzat duten horiek izerdi pixka bat isuri beharko dute, Araba Burgosetik bereizten duen mugan bertan kokaturik dagoen mendigune latz honetako punturik garaienera helduko badira (1.130 m).\nGaztelako lurretan kokaturik dagoen Arroyo de San Zadornil herrixkatik abiatzen da Karria haitzera igotzen den bide arrunta, mendizaleek gehienetan erabiltzen dutena eta oztopo gutxien jartzen dituena. Igoerako zatirik bertikalena gainditzeko, burdinazko hainbat ziri eta kate bat daude paretari itsatsirik, gisa honetako eremuetan trebetasun handiegirik ez duten mendizaleak erosoago molda daitezen. Badira, bestalde, mendia era honetako hornigaiz janztearen aurka dauden mendizaleak ere, mendiak berak jartzen dituen baldintzak artifizialki ezabatzen dituztelaeta. Kontuak kontu, txangozale batek baino gehiagok lasai hartu ahal izango du arnasa, Karria haitzeko eremu bertikal horretara inguratu eta burdinazko katearen laguntzaz igotzeko aukera daukala ikustean.\nKarria edo Gobea haitzaren ekialdeko gailurreria lerdena, haitzean eginiko zulo batek zeharkatzen du alderik alde. Kondairak dioenaren arabera, Korroko biztanleek egin omen zuten zulo hau, arrautzak jaurtitzearen jaurtitzeaz, Arroyo de San Zadornileko elizako ordularia ikusi nahi zutela-eta. Ez da ahaztu behar Karria haitzak berak banatzen dituela Arroyo de San Zadornil eta Korro, lehena haitzaren hegoaldean eta bigarrena iparraldean, Gaztelako lurretan lehena eta Araban bigarrena. Bada beste bitxikeriarik mendigune berezi honetan: gailurreriako ekialdeko tontorretako batek Rueda Mediodía (1.129 m) izena hartzen du. Antza denez, ahurtasun bat dago juxtu kokapen horretan, zeina eguzkiak erabat argitzen duen eguerdi partean; hori litzateke toponimo bitxi horren jatorria.\nKarria haitzera igotzeko ohiko bide, esan bezala, Arroyo de San Zadornil (708 m) herritik abiatzen da; Karria haitzeko puntu gorenak 1.130 metroko garaiera duela kontuan hartuz, ez da gehiegizkoa gainditu beharreko pendiza, eta ez dugu denbora gehiegi beharko tontorrera heltzeko: ordu eta erdi inguru nahikoa izango da. Tentsioz beteriko ordu eta erdia izango da, hori bai. Nabarmena da herritik abiatzen den bidexka, eskuinerantz lehenik, eta ezkerrerantz ondoren, haitzaren oinarrira zuzen-zuzenean, hainbat margo ikurri eta beste hainbeste harrespili segika. Berehala egingo dugu tximinia pikoenarekin topo, eta bitan pentsatu gabe, katea gogor heldu eta arretaz egingo dugu gorantz, harik eta Karria haitzaren iparmendebaldeko gailurreria zorabiagarrira heldu arte. Kontu handiz, sobera zapalduriko xenda jarraitu baino ez dugu egin beharko, Karria edo Gobea haitzaren gailurrera iristeko (1.130 m). Vallegrull, Recuenco, Mota, Cueto eta Gaubea haraneko gainerako gailur garrantzitsu guztiak begien bistan izango ditugu, eta baita ere, nola ez, Valderejoko haran ezkutua, Euskal Herriko altxor gordeetako bat.\nNolabaiteko maila teknikoa izan dezaketen era honetako txangoetan, igotzea bera baino zailagoa gerta daiteke jaistea. Hori horrela izanik, tximiniaren jaitsiera kontu handiz egitea eskatzen dugu, eta mendian eskarmentu handiegirik ez duten horiek sokaz lotu eta rappel koxkor bat eginez jaistea komeni da, zer gerta ere. Txango motza, baina nekez ezabatuko zaigun oroitzapena utziko diguna, zalantzarik gabe.\nKarria tontorretik, gailurreriak mendebalderantz jarraitzen du, Arrayuelas puntaraino (1.128 m), Los Grojos lepoa igaroz (1.080m). Gailurreria hau eskalada gustagarri bat eginaz gainditu badaiteke ere, Arrayuelas tontorra bada helmuga, bizkor heldu gaitezke bertara, harresia hegoaldetik inguratu eta Los Grojos lepora ailegatuz, non gailurreriaren zailtasun guztiak amaitzen diren. Arrayuelas gailurrera erraz iritsiko gara,isurialdez aldatu eta gurutze baten albotik igaroz. Beste eskalada bide interesgarriak ere eskaintzen ditu Karria haitzak; hala nola, hego-ekialdeko ertzañzailtasun handirik gabekoa, baina oso aereoañ, ipar-mendebaldeko ertza, ez aurrekoa bezain dotorea, baina Karria haitzeko tontor guztiak lotzeko aukera eskaintzen duena gailurreriatik jaitsi gabe, edo Pitxe eskalada bide ezaguna, Karria haitzaren hego-mendebaldeko horman dagoen eta 160 metro luze den eskalada bide ederra, erdi mailako zailtasun teknikoa duena.


Sopela Business Market: herriko eta eskualdeko proiektu ekintzaileak sustatzeko topagunea. - SPRI\nSPRI » Up-euskadi » Ekintzailetza » Sopela Business Market: herriko eta eskualdeko proiektu ekintzaileak sustatzeko topagunea.\nSopela Business Market: herriko eta eskualdeko proiektu ekintzaileak sustatzeko topagunea.\nEstatuko eta nazioarteko inbertsio funtsak (hala nola, KiboVentures, Tibidaboventures, BStartup, Red Business Angels, Gaztenpresa edo Keirutsu Forum) Sopelako Kurtzio Kultur Etxean elkartuko dira urtarrilaren 26an, Euskadiko ekintzaileekin topaketak egiteko.\nSopelako Udalak, zehazkiago Enplegu eta Ekonomiaren Sustapen arloak, SBM (Sopela Business Market) jarri du martxan. Topagune bat da, elkarrekin bilduko dituena erakundeak, instituzioak, inbertitzaileak, ekintzaileak, enpresak eta ekonomiaren garapen nahiz ekintzailetza arloetako adituak, eta helburutzat duena gure udalerriko ekonomiaren sustapena eta enplegu sorkuntza indartzea.\n“Proiektu honen xedea da ekintzaileei laguntzea aurre egin diezaieten lehiakortasun, berrikuntza, eta produkzioaren sorkuntza arloetan izaten dituzten erronka eta desafioei” azaldu du Teresa Fernándezek, bigarren alkateordeak eta Udaleko enplegu eta ekonomiaren sustapen arloko arduradunak. “Badakigu finantzaketa dela beren zailtasun handienetako bat; horregatik, SBMk Estatuko zein nazioarteko inbertsio funts garrantzitsuak bilduko ditu, eta baita ere ekintzailetza eta negozioen sorkuntza arloetako adituak, gure ekintzaileen ideiak eta proiektuak babesteko” adierazi du Fernándezek.\nTopaketan hitzaldi eta mahai-inguru ugari egingo dira, besteak beste, finantzaketa-bideen bilaketari edota ekintzailetza prozesu berrien arrakastaren giltzei buruz. Era berean, Networking topaketa bat egingo da ekintzaile, enpresari eta inbertitzaileen artean, non parte hartuko duten Kibo Ventures, Tibidaboventures, BStartup, Red Business Angels eta KeirutsuForum erakundeek. Hala, SBMri esker “parte-hartzaileek konponbideak aurkituko dituzte beren proiektuen eta finantzaketaren inguruan dituzten kezkentzat”, azaldu du zinegotziak.\nJardunaldi osoa Sopelako Kurtzio Kultur Etxean egingo da, eta hainbat gune egongo dira: “batean hitzaldiak egingo dira, beste batean ekintzaile eta inbertsio funtsentzako networking topaketak, eta hirugarren gune batean zerbitzu eta produktuentzako stand-ak, parte-hartzaileek beren ideiak erakutsi ditzaten” nabarmendu du Teresa Fernándezek. Orobat gogoratu du “sarrera librea izan arren, garrantzitsua dela aldez aurretik izena ematea, aforoa errespetatzeko eta antolakuntza hobetzeko”.\nKultur Etxeak goizeko 10:00etan irekiko ditu bere ateak akreditazioak jasotzeko, eta 11:00etan hasiko da Sopela Business Market Topaketa, Sopelako alkate Gontzal Hermosillak inauguratuko duelarik ekitaldia. Bizkaiko Foru Aldundiko Enplegu, Gizarteratze eta Berdintasun diputatu Teresa Laespadak itxiko du ekitaldia arratsaldeko 19:00etan.


Kontzertu epikoa emango du Bandak larunbatean - Zumaia - Baleike.eus\nKontzertu epikoa emango du Bandak larunbatean\nBaleike 2017-11-23 14:05\nHollywoodeko pelikula handien kasuan, askotan ohartu gabe, aretoko besaulkiaren ertzera eramaten gaituzte bozgorailuetatik entzuten diren musikek. Zinerako lan egiten duten konposatzaile handien magia da hori. Lilura hori Alondegiko Oxford aretora emateaz arduratuko da larunbatean Zumaiako Udal Musika Banda (ZUMB). Xixili Eguneko kontzertua izango da, Epic movies izenekoa eta 19:00etan hasiko da.\nOrain bi urte ZUMBek Disney eta Pixarren pelikuletako musikarekin osatu zuen kontzertua da biharko saioko abiapuntua. “Umeei zuzendutako kontzertua zen hura eta pentsatu genuen ez zela gaizki egongo helduentzako antzerako bat egitea”, azaldu du ZUMBeko zuzendari Joxe Mari Azkuek.\nBost pelikulen musika joko dute: Star Wars (John Williams), Braveheart (James Horner), Gladiator (Hans Zimmer), The Lord of the Rings (Howard Shore) eta Robin Hood, prince of the thieves (Michael Kamen). “Hasiera batean asmoa kontzertua John Williamsen obrekin osatzea zen. Baina, bi gauza gertatzen dira: Batetik, bandarako moldatutako Williamsen lanak oso zailak dira, eta, bestetik, askotan tematika oso antzerakoak erabiltzen ditu. Baditu beste mota bateko pelikuletarako egindako musika ederrak, War Horse edo AI, esaterako, baina moldaketak ez dira oso politak”.\nKontzertu ikusgarria izateaz gain (pelikulen irudiak emango dira), pelikulak oso aspaldikoak ez izatea nahi izan dute. Hala, bost pelikula hauek aukeratu ditu. Robin Hooden pelikularekin sorpresa ere izan duela aipatu du Azkuek. “Azken honen musika da gehien harritu nauena; txundigarria da”.\nAurtengo berezitasunetako bat izango da herritarrek bere gogokoena duten obra aukeratzea izango dutela. “Programa banatuko zaie eta han gustukoena aukeratuko dute. Urtean zehar emandako kontzertuetan gustukoenak ateratzen direnekin osatuko dugu sanpedroetako kontzertua.\nBandaren hurrengo kontzertua Gabon garaian izango da, elkartasunekoa. Aurten ere Errefuxiatuen Harrera Taldeari emango diote kontzertuan zehar bildutako dirua.\nBaleike 2017 aza 23 kultura\nXixili Eguneko ekitaldien baitan, Zumaiako Udal Musika Bandak Epic movies izeneko kontzertua emango du, larunbatean (azaroak 25), 19:00etan, Alonde...


Busturialdeko Hitza2017/11/08 - Busturialdeko Hitza\nDemokraziaren alde, gose greba hasi dute hiru lagunek Gernika-Lumon\nby Izaro Mendieta - Aza 8, 2017\nKatalunian atxilotutakoak askatzea eskatzeko, errepublika babesteko eta demokraziaren alde daudela erakusteko gose greba hasi dute Bizkaiko hiru lagunek Gernika-Lumon. Hain zuzen, astelehen eguerdian hasi zuten baraualdia eta domekan bukatzea aurreikusten dute. Astra kulturarako fabrika sozialean daude...\nby Olaia Zabalondo - Aza 8, 2017\nUdazkenak ere jaietaz gozatzeko aukera eskaintzen du, oraingoan, sanmartinak datoz. Aurten, gainera, zapatuz dator santuaren eguna, hortaz, asteburuan Bermeon, Foruan, Ereñon eta Sukarrietako Kanala auzoan izango da sanmartinez gozatzeko aukera. Bi eguneko egitaraua prestatu dute Foruan....\nZerrendak eskariz betetzeko sasoia\nby Oihana Cabello Elorriaga - Aza 8, 2017\nHerrilana du lema Errigoraren kanpainak, eta auzolanean prestatu dituzte milaka saski, euskarari puzka datozen nafar produktuz beteriko otzarak. Orain zerrendak eskariz betetzeko ordua da, eta euskal herritarrek horretarako aukera izango dute azaroaren 14a bitartean. Bi saski...\nGaztelugatxe Europako bigarren zinema kokalekurik onena izendatu dute\nEuropean Film Commission Network (EFCN) sarearentzat Bermeoko Gaztelugatxeko San Juan da Hamarkadako Europako bigarren zinema kokalekurik onena. Irabazlea Gorlitz (Alemania) herria izan da, Wes Anderson zinemagileak 2014an egindako The Grand Budapest Hotel filmagatik. Europako 11 toki...\nSagarrondoek gainez egin dute\nby Asier Alkorta - Aza 8, 2017\nEugenio Jaio aulestiarrak sagardoa egiteko sagarrak ekoizten ditu. Bere iritziz, azken hogei urteetan ezagutu duen urterik emankorrena izan da aurtengoa; 35.000 kilo sagar batu ditu.Azken hogei urteetan sagarrondoek garau gehien eman duten urtea izan d......Read More\nby Aintzina Monasterio Maguregi - Aza 8, 2017\nAzaroko lehen domekako azokagaz hitzordua izan dute Ibarrangelun. Udalerriko baserritar eta ekoizleek euren produktuak salgai jarri dituzte udaletxeko aterpean, eta herritarrek 10:00etatik 13:00ak arte izan dute bertoko produktuak eskuratzeko aukera.Ha......Read More\nIparragirreren aldeko giza katea egingo dute zapatuan, Basaurin\nby M.S. - Aza 8, 2017\nOndarroatik, Mutrikutik, Berriatutik eta Markina-Xemeindik autobusak egongo dira. Iparragirreren askatasuna eskatzeko, espetxea eta osasun etxea lotuko dituzteIbon Iparragirreren askatasuna eskatu eta bere giza eskubideak errespetatzea eskatzeko giza k......Read More\nUrdaibaiko koba eta ur zuloetatik ibilbidea egingo du Goi-Zalek\nGernika-Lumoko Goi-Zale Mendi Taldeak zapaturako irteera berri bat antolatu du. Ibibilbidea Nabarnizen hasiko dute, eta Gautegiz Arteagan bukatu, eta bitartean, Urdaibaiko txokoak ezagutzeko aukera izango dute bertan parte hartzen dutenek: hala nola, k......Read More\nby Eider Mugartegi - Aza 8, 2017\nHirugarren gelditu da Bertsolari Txapelketa Nagusiko hirugarren finalaurrekoan. Maule-Lextarren lortutako 663 puntuek bigarren itzulian egoteko aukera eman diote663 puntu lortu zituen Nerea Ibarzabalek joan den zapatuan Maule-Lextarren jokatu zen Berts......Read More\nJose Arrueri buruzko hitzaldia eta bisita egingo dituzte bihar\nby Lea-Artibai, Mutriku eta Busturialdeko Hitza - Aza 8, 2017\nGERNIKA-LUMO // Jose Arrue euskal margolaria hil zela 40 urte igaro direnean, artistaren bizitzari eta haren lanei buruz hitz egiteko berbaldia eskainiko dute Felix Mugurutzak, Amaia Mujikak eta Felicitas Lorenzok Euskal Herria Museoan. Gitzaldia bukat......Read More


Gernika-Lumoko Udala - Liburutegiak postontzi bat estreinatu du maileguak itzultzea errazteko\nLiburutegiak postontzi bat estreinatu du maileguak itzultzea errazteko\nGernika-Lumoko Udalak udal liburutegiak eskaintzen duen zerbitzua hobetzen jarraitzen du. Hala, herritarrei kulturarekiko harremana errazteko eta irakurzaletasuna bultzatzeko, postontzi bat jarri da liburutegiaren sarreran, eta bertan utzi ahal izango dira, herritarren arretarako ordutegitik kanpo, maileguan utzitako aleak.\n"Aurrerapen hau eguneko 24 orduetan dago eskuragarri, eta, horri esker, edozein unetan mailegatutako liburuak, CDak eta DVDak itzuli ahal izango dira, liburutegia ireki arte itxaron beharrik izan gabe. Gainera, Covid19 ez kutsatzeko beste neurri gehigarri bat da ", zehaztu du Jokin Garatea Kultura zinegotziak.\nPostontziak abantaila garrantzitsuak eskaintzen ditu erabiltzaileentzat, mailegu-mahaian ilarak saihesten dituelako eta erabiltzeko oso erraza delako. Itzultzeko arauak mailegu-mahaian eragiketa hori egiten den berberak dira, eta liburuak bizkarretik sartzea gomendatzen da, hondatzea saihesteko.\nHobekuntza hori lehendik egindakoei gehitu behar zaie, berritasunak eguneratuta eta horiek azalduta, erabiltzaileek errazago aukeratu ahal izan dezaten titulua; irakurketa pertsonalizatuak gomendatzeko zerbitzu bat abian jarrita; desiderata-zerbitzua eta liburutegien arteko mailegua eguneratuta; WhatsAppek berehalako mezularitza gaituta, informazioa eskatzeko eta zalantzak berehala argitzeko; funtsa berrantolatuta, hurrengo irekierari begira. Ingurumenarekin,\naniztasunarekin edo komikiarekin lotutako atalak indartuz, besteak beste, eta seinalitika hotetuz.


Adelma Arguissain senadorea domina ematen Francisca Vicente-ri, alboan Gral. Rodriguez-eko Coronel alkatea, eta Graciela Giannettacio Buenos Aireseko gobernadoreordea\nEusko Aterpea Euskal Etxeko liburuzaina da Francisca Vicente de Ponce eta jo eta ke aritzen da astean hirutan, euskal elkartean dohaintzan hartutako liburuekin zein jendeari arreta eskaintzen. Garatzen duen lan bikainarengatik, bitan saritu dute aurten anderea. Martxoan, Emakumearen Nazioarteko Egunaren karietara, 'Emakume hautu' izendatu zuen Gral. Rodriguez-eko Udalak. Probintzia mailako saria etorri zen ondotik eta 'Kulturaren Sustapena' arloan, 'Emakume eraberritzaile' hautatu zuen Buenos Aireseko Probintziak.\nFrancisca Vicente de Ponce --Kika, lagunentzat-- 2004ean hurbildu zen Eusko Aterpea-ra eta segituan sentitu zen gustura bertan, 'hemengo jendea oso atsegina baita, elkarrekin gogotsu lan egiteko modukoa', komentatzen du. Euskal Etxera azaltzen hasi zen lehenengo boladan, bazkari eta festa giroan ibili omen zen gehienbat, 'baina egun batean liburuekin lan handia egiteko zegoela entzun nuen, tokia aurkitu behar zitzaiela, kaxetan gorderik baitzeuden oraindik, eta honelaxe, hain zuzen, liburuak txukuntzeko, sailkatzeko eta inbentariatzeko eskaini nuen neure burua', kontatu dio Kikak EuskalKultura.com-i hasierak nola izan ziren galdetutakoan. 'Lan horrengatik uste dut eman dizkidatela sariok', aitortzen du apal, errekonozimenduak aipatutakoan.\nEmakumearen Nazioarteko Egunean Gral. Rodriguez-eko Udalak urtero ematen dituen 'Emakume Hautuak' sariari buruz ari da Francisca, hau izan baitzen lehena. 'Sari honetarako emakume bat proposa zezakeela esan zioten Euskal Etxeari eta Zuzendaritza Batzordekoek ez zidaten niri ezertxo ere esan, baina bilera batera gaia ekarri eta aho batez onartu zuten nire izena aurkeztea', azaltzen du liburuzainak. Gustura hartu zuen berak izendapena, are gehiago Udalak proposamena haintzakotzat hartu eta halaxe izendatu zutenean, martxoan.\n2007ko 'Emakume Eraberritzailea'\nEta ondotik, Adelma Arguinsain senadore probintzialak '2007ko Emakume Eraberritzaile' sarirako proposatu zuen 'Kulturaren Sustapena' atalean. Sariak, kasu honetan, domina, diploma eta lore bat baitaratzen du eta hori guztia eman zioten pasa den ekainaren 28an, Buenos Aires probintziako La Plata hiriburuan, probintziako Senatuan egindako ekitaldi berezi batean, beste zenbait alorretan nabarmendutako emakumeen artean.\n"Autodidakta naizela esan dezaket", komentatzen du Kikak. "Hasieran jarraipide batzuk eman zizkidaten eta pixkanaka joan naiz ikasten. Gaur egun 5658 liburu ditugu eta dohaintzei esker gora doan kopurua da. Zentruari horretan laguntzen saiatzen naiz eta egia esan, gustuko lana dut". Francisca Vicente de Ponce, astero harrapa daiteke astelehen, asteazken eta ostiraletan Eusko Aterpea-ko Nikomedes Iguain Azurza Herri Liburutegian, liburu artean lanean edota jendeari arreta eskeintzen. Ordutegia, arratsaldeko lauetatik zazpiak bitartean, Gral. Rodriguez-eko Mitre 370 kalean.\n'Acto por el Día de la Mujer' eta saria Fca. Vicente de Ponce-ri


Gangurengo mendizerrari Santa Marina ere esaten dio jendeak, antzina bertako magaletan zegoen baselizagatik. Basauriko eta Galdakaoko hiriguneetako iparraldean dago kokatuta, eta Txorierriko bailaratik banatzen ditu. Mendizerra hau, San Bernabe mendian hasi eta Kukusbururaino iristen bada ere, kota garaienak ematen dio izena, Ganguren mendiak, alegia. Hain zuzen ere, 474 metro ditu, eta inguruko mendi adierazgarrienetakoa da. Galdakaoko Mendizale Elkarteak ere izen bera hartu du, udalerriko elementu bereizgarrienetakoa da-eta.\nGanguren mendian, hainbat antena daudenez, erreferentziatzat hartuko dugu edozein gune hurbiletik zein den jakiteko. Horrez gain, bitxia bada ere, antena horietako etxoletako baten gainean jarrita dago erpin geodesikoa. Hori dela eta, gailurreko postontzi txikia metro batzuk beherago dago kokatuta, atseden-leku moduan erabiltzen den harriaren gainean. Harri horretara joateko, bidezidor estua hartu beharko dugu. Bertatik, ikusmira bikainak miretsi ahal izango ditugu: Abra, kostalde kantauriarra eta Durangaldeko mendiak.\nMendizerra osatzen duen mendilerroan zehar, bunkerren eta metrailadore-hobien aztarnak aurkituko ditugu. Gainera, jende guztiak gerra zibilean eraiki zituztela uste duen arren, ondoren egin zituzten P lineako defentsa militar moduan.\nGanguren mendiko magaletan, Iturritxualde, Aranzelai zein Elorritxuetako (El Vivero izenarekin ezaguna) atsedenlekuak daude kokatuta, eta, azkenak, batez ere, inguruko udalerrietako biztanle askoren bisitaldia jasotzen du urtero. Erraz orientatzeko, seinaleak daude mendi-bide nagusietan, eta informazio-panelen zein orientazio-mahaien bidez daude interpretatuta.\nArtxandako funikularra (Avril mendirantz eta Gangurenerantz egingo dugu Bilboko GRn zehar)


Gaztea Cover lehiaketa 2021: Entzulearen Sariaren bozketa | Gaztea | EITB\nGaztea Cover lehiaketako Entzulearen Saria ere jokoan, gaurko final handian\nEpaimahaiaren sariaz gain, entzuleek botoa emateko aukera izango dute Gaztearen webgunean, 19:00etan hasita.\nGazteako entzuleek eta jarraitzaileek Gaztea Cover lehiaketako Entzulearen Saria erabakitzeko aukera izango dute, gaurko final handian. Izan ere, 19:00etan hasita, bozketa abiatuko dugu Gaztearen webgunean, lau finalisten artean gogokoena hautatzeko. Boto gehien lortzen dituena izango da nagusi, eta txirula.com dendan erabiltzeko 1.000 euro irabaziko ditu.\nFinal nagusiak formatu berezia izango du, pandemiaren egoerak hala eskatuta. 20:00etan hasita, streaming bidez jarraitzeko aukera egongo da Gaztearen webgunean, eta finalistek etxetik hartuko dute parte.


Aurten ere Nafarroako Kongresuen Jauregi eta Auditorioa, Baluarte, literatura eta zinema beltzari eskaintzen zaion Iruñeko eleberri beltzaren jaialdiaren egoitza izango da.\n"Iruña Beltza" idazle, irakurle, gidoilari, zinemagile eta ikusleen topagunea izango da berriro ere. Eleberriek eta zinemak intrigaren eta hilketen bost egunak ardaztuko dituzte. Edizio honen baitan antolatutako jardueren artean, panorama nazionaleko idazle ezagunek eskainitako lantegiak, hitzaldiak, mahai inguruak eta erakusketak aurkituko ditugu.\n2021/05/24 - 2021/05/29


zer Da GENERATOR Poker Eta Nola Lan Egiten Da - Poker AI Helper. Online aholkulari irabazi!\nzer Da GENERATOR Poker Eta Nola Lan Egiten Da\nestatistikoki ausazko, ezusteko kaartval\nThe RNG bat da, poker, Edo ausazko zenbaki sorgailu bat Da software eta hardware pakete\nBat online operadorea, hau da Zati bat da azoka, eta Seguru esperientzia.\nDuzu dira, kasu bakoitzean, entregatu Txartela decriminalisatie algoritmoa, ahal izango Da, gupidagabea erabiltzaile, software berezia Da abantaila bat lortzeko buruz Ahuleziak lehiakide. Honen antzeko zerbait gertatu global Poker, eta an, lehen alea Gaitasuna da dirua online egiteko. Zorionez, porrota ez da aurkitu, Software fidagarria teknologia amateur ordenagailua adituek. Edozein handiak, eta, horrez gain, Bat zakarra alde batetik, gabe Aurrizkia"deiturikoak"barajasko erabili fisiko, Urria eta metodo programa da Nahasten urrian. Beraz, ezinbestekoa da bewegingswillekeurigheid erabiltzen Iturri gisa vangstproces, errendimendua jokalari, Sagu bat, eta ikus-bidez Ispilu fotoiak bidez lortu. RNG hainbat online poker gelak, Izan daiteke vari"mezua bidali", Baina gauza bat dute komunean, Bada operadorea nahi frogatzeko jokalari Hori ez da alborapena esleipena Txartela pertsona aholkularitza enpresa bat Emateko independente ikuskaritza burutzeko. Horrela, adierazi du nagusian gela Cigital, globalki errespetatu enpresa, guztiz Baldintzak betetzen dituztela ekoizpena software Ezusteko bat ausazko zenbakiak. Horrez gain, boluntarioak dira, halaber, ikuskaritzak. Zenbaki bat herrialde, lizentziak behar Dira, online jokoa, eta gokzones, Besteak beste, adibidez, izan legez araututa. Bakoitzaren iritzia, ona ezagun online Operadorea lortzeko esaldi egiteko"RNG"Bihurritu","etengabeko mugimenduan","oso gogorra Grina Izan ere, uste da Soilik kopuru txiki bat gela Ez dela zaintzeko beren ospea. Ez dago gauza, hala nola, Entzute handiko leku iruzurrezko eskemak Ez da izango. Hona hemen arrazoiak. Amaieran tresna.\nErabiltzen da ziurtatuta gailua\nAukera"buelta"ez da zure helburua.\nBai, posible da, handitzeko aukera Onena txartelak erori egingo da, Eta ahal izango duzu motibatzea Jokalari bat egiteko goiz mugitu Guztiak-in egiteko komisioak gehiago lortzeko.\nHala ere, urrian, ez da Beste onura hori izango da Egin ez da nahikoa, emaitza Handi bat izango da"x", Bere erregistroa. hau egiazta dezakezu zeure burua. Hustu, besterik gabe, eskua historia, Eta leku bat jarraipen-programak, Eta azterketa horretan, presentzia anomalia, Eta estatistikak. Ez dago benetako froga iruzurraren Parte polizia. Izan da denbora luze bat Online, jokatu poker, eta logela Handiak ez dira zintzoa izatea Aurrean jokalari, han izango da Ikasketa hori berretsi hau egia Izan, oinarritutako matematika analisia eta Probabilitate teoria.\nBaina ez da haserre esaldiak, Hala nola,"arrain hartu du Me hiru aldiz segidan garraiatzeko."Hau da, bat paper garrantzitsua Jokatzen du jokoak.\nOffline eta online poker jokoak Izango dira, askoz ere azkarrago, Eta, ondorioz, gehikuntza coolers, dantza Eta mugimendu sinple bat eta Gogoangarria opariak. Da teilakatuta, eta ezaugarriak giza Memoria, parte-hartzaile izan gogoratu Galdu zuen apustua batekoak edo Erregeen zuen, baina laster ahaztu Nola irauli txanpon bat hainbat Aldiz segidan irabazi. Artikulu honetan, batzuk zerrendatu ditugu RNG jokoa poker, eta azalpen Bat, zergatik adierazpena,"bat behean, Alde batetik,"ez da benetako Lidergoa desberdina da. Gehienak jokalari dira negarrez buruz Txartelak eta edo atzerriko oharrak, Buelta banaketa da, gehiago edo Ahula, eta saiatzen dira jarraitu Beren delituak ROM, pasatzeko.\nGG Poker GGPokerok Entzat Crooks !!! Iruzurgileak !!!\nառավել Առաջադեմ Օգնական\npokerbros hacking poker sorta kalkulagailua online poker holdem kalkulagailua poker kalkulagailua download pppoker api pppoker jokoa ingurumena ez da segurua kkpoker erregistroa bonus pppoker klub handiena dira pppoker zure ordenagailuan kkpoker


Hans Holbein Gaztea - Wikipedia, entziklopedia askea.\nHans Holbein Gaztea (c. 1497 — 1543) artista alemaniarra izan zen, Iparraldeko Pizkundeko estiloan lan egiten zuena, XVI. mendeko erretratugilerik ospetsuenetakoa. Arte erlijiosoa ere landu zuen, baita satirak eta Erreformaren aldeko propaganda ere, eta liburu diseinuetan ekarpen handiak egin zituen.\nAugsburg, c. 1497\nLondres, 1543 (45/46 urte)\nPhilipp Holbein I (en)\nSigmund Holbein (en) (osaba)\nmargolaria, Irarlea, artista grafikoa, ilustratzailea, portraitist (en) , grabatzailea, draftsperson (en) , diseinatzailea eta exlibrist (en)\nLuzerna eta Londres\nDarmstadt Madonna (en)\n“Gaztea” deitzen zaio Hans Holbein Zaharra aitarengandik bereizteko, hura Gotiko Berantiarraren eskolako margolaria izan baitzen.\nAugsburgen jaioa, Baselen egin zuen lan gazterik. Hastapenean, muralak eta lan erlijiosoak egiten zituen, eta diseinuak sortzen zituen beirate eta liburuetarako. Erretratuetan, Rotterdamgo Desiderio Erasmo humanistarenarekin hasi zen nabarmentzen. Haren estilo gotikoa Italiako, Frantziako eta Herbehereetako estiloekin aberastu zen, eta, horren ondorioz, estetika bere-berea garatu zuen.\n1526an Ingalaterrara joan zen, Erasmok gomendaturik eta Tomas Morok harturik. Bertan, ospe handia erdietsi zuen berehala. 1532an itzuli zen, eta erregearen familiarako egin zuen lan. Erretratuez gain, diseinuak egin zituen harribitxi, plater eta luxuzko beste produktuetarako.\nHolbeinen erretratuak hasieratik izan ziren goraipatuak. Hil ondoren, erretratugile handienetakotzat jo zen. Harten estiloa errealistatzat jo da hainbatetan, xehe-xehe margotzen baitzuen, eta bere garaian, erretratuen antzekotasuna goresten zen. Hala ere, kanpoko itxura ez zuen aski, eta sinbolo ugari sartzen zituen bere lanetan, ikertzaileen lilurarako.\nErasmoren erretratua, 1532, National Gallery, Londres\nEnbaxadoreak, 1533, National Gallery, Londres\nHenrike VIII.aren erretratua, 1536, Thyssen-Bornemisza museoa, Madril\nWikimedia Commonsen badira fitxategi gehiago, gai hau dutenak: Hans Holbein Gaztea


EHAAk ostiralean eman du argitara Marta Marinen izendapena Euskadiko Ordezkari Bruselan\nTamaina handiko bandera europarra.\nEuskal Agerkari Ofizialak (EHAA) joan den ostiralean, abenduaren 18an, eman du argitara Marta Marin Sanchez anderearen izendapena Bruselako Euskadiko Ordezkari berri gisa. Zazpi hilabete hartu ditu Lopez Lehendakariaren exekutiboak bere Europarekiko politikan giltzarri den bulego honetako arduraduna izendatzeko, munduko Euskadiko Ordezkaritzetan bitarteko gehien duen eta lanik gehien ateratzen duen bulegoa den honetako arduraduna izendatzeko.\nVitoria-Gasteiz. Euskadiko Ordezkari berria den Marta Marin Sanchez teknikaria zen dagoeneko Eusko Jaurlaritzaren Bruselako bulegoan. Jaurlaritzaren joan den astearteko Gobernuko Kontseiluan izendatu zuten, nahiz eta izendapenaren berri ez zen astearte horretan bertan eman, biharamunean baizik, Guillermo Echenique Kanpo Harremanetarako idazkari nagusia eta Julian Celaya Kanpoko Euskal Gizataldeekiko zuzendaria datorren otsailean New Yorkeko Ellis Islanden zabalduko den euskal emigrazioari buruzko erakusketa aurkezteko deitutako prentsaurrean euretako lehenak hala adierazi zuenean kazetarien aurrean.\nMarta Marinen aurreko Bruselako ordezkaria Ibon Mendibelzua izan zen, Juan Jose Ibarretxeren Jaurlaritzak izendatua eta Lopez Lehendakariaren gobernu berria sartu zenean, Kanpo Harremanetarako aurreko ekipoko kide guztiak bezala --Mexikoko ordezkari Iñaki Ruiz salbu-- dimisio aldaezina aurkeztu eta onartu zitzaion pertsona.\nGuillermo Echenique: "Gobernuak Euskal Etxeekin lankide izan eta euren lana areagotzeko jarrera dauka"\nLopez lehendakariaren aurreneko bidaia ofiziala Europara, harrera ekitaldia eginez Bruselako euskaldunei\nElvira Kortajarena: 'Ez nator ideologia egitera, Euskadi eta Argentina arteko bilgune izatera baizik'\nLehendakariaren Kanpo Harremanetarako Komisionatu Jose Mari Muñoaren azken agurra atzo Bruselan\nDonostia hautagai 2016ko Kulturaren Europako Hiriburu izateko


Iñaki Ugarteburu Sariak. Aurreko edizioen informazioa | Euskara sustatzen - Azkue Fundazioa- Euskara sustatzen\nHasiera • Azkue Fundazioa • Gure Proiektuak • Lehiaketeei Buruzko Informazioa • Aurreko Edizioen informazioa\nAurreko Edizioen informazioa\nII. IÑAKI UGARTEBURU SARIAK (2011)\nAzkue Fundazioak Iñaki Ugarteburu sarien II. Edizioa antolatu du, mediku eta irakasle horren ohorez, bere lan-arloak (euskara, irakaskuntza, teknologia berriak) elkartuz eta haren lanaren jarraipen gisa. Iñaki Ugarteburu Sarien edizio honek hainbat aldaketa ditu aurreko edizioarekin alderatuta, 5 arlo zientifikoetara zabalu baita aurtengo edizioa.\nAurtengo irabazleei buruzko informazioa hemen duzu, sariak iPad2 eta iPhone4 bat izan dira.\nLehen Saria: Iñigo Romero Arandia, “Barne belarri” artikuluarekin.\nBigarren Saria: Amaia Iribarren Garcia, “Xerostomia” artikuluarekin.\nLehen Saria: Adrian Hugo Llorente Aginagalde, “Antropologia Fisikoa” artikuluarekin.\nBigarren Saria: Iñigo Romero Arandia, “Difusioz mugatutako agregazioa” artikuluarekin.\nLehen Saria: Aitor Gorrotxategi Iraola, “AMIA Analisi” artikuluarekin.\nLehen Saria: Jon del Olmo Larrañaga, “Kontrol lausoko sistema” artikuluarekin.\nBigarren Saria: Naroa Sasieta Murua, “Mikrokontrolagailu” artikuluarekin.\nSari banaketaren bideoa:\nI. IÑAKI UGARTEBURU SARIAK (2010)\nAzkue Fundazioak Iñaki Ugarteburu sarien lehen Edizioa antolatu zuen 2010 urtean, mediku eta irakasle horren ohorez, bere lan-arloak (euskara, irakaskuntza, teknologia berriak) elkartuz eta haren lanaren jarraipen gisa. Iñaki Ugarteburu Sarien banaketa egin zen Bizkaiko Foru Aldundiko Liburutegian. Azkue Fundazioak Euskarazko Wikipedia sustatzeko antolatu zuen lehenengo ekimena zen.\nEkitaldiko buru izan den Bizkaiko Foru Aldundiko kultur diputatua eta AZKUE fundazioko presidenta den Josune Ariztondoren hitzetan, Iñaki Ugarteburu, osagilea eta filologoa ikasketaz, euskalgintzan lan asko egindakoa zen, batez ere unibertsitate mailako euskarazko irakaskuntza bultzatzen.\nSarituak aukeratzeko, balorazio batzordeak zenbait irizpide izan ditu kontuan, hala nola lanaren edukia, euskararen txukuntasuna eta multimedia-baliabideen erabilera, bideoak edo argazkiak, esaterako. Saria: sareratu diren bost lanik hoberenei ordenagailu eramangarri bana.\nAurkezturiko lanen kalitatea eta originaltasuna nabarmendu zuen balorazio batzordeak. Sarituak honako hauek izan ziren:\n-Lehen Saria: Adrián Llorente Aginagalde “Hestegorriko sortzetiko malformazioak” artikuluarekin\n– Bigarren Saria: Beñat de Miguel Arnaiz “Endodontzia terapia” artikuluarekin\n– Hirugarren Saria: Iñigo Romero Arandia “Ekintza potentziala” artikuluarekin\n– Laugarren Saria: Arrate Aldama Martín “Huntingtonen gaixotasuna” artikuluarekin\n-Bosgarren Saria: Sonia Santos Ochoa de Eribe “Aharrausi” artikuluarekin\nAzkenik, Euskarazko Wikipediaren administratzaileen lana ere saritu da ekitaldi honetan, hauen izenean Unai Fernández de Betoñok jaso zuen saria AZKUE fundazioaren zuzendari kudeatzailea den Rodrigo Gartziaren eskutik.


Lusitaniar lursagu - Wikipedia, entziklopedia askea.\n7Espezieen arteko elkarrekintzak\nEspeziea Microtus lusitanicus\nLusitaniar lursagua (Microtus lusitanicus) cricetidae familiako karraskaria da, Iberiar penintsulan eta hego-mendebaldeko Frantzian bizi dena.\nLur azpian bizi denez, harrapatzea zaila egiten zaie bere harrapariei (batez ere urubiari eta hontz zuriari).\nTamaina txikiko karraskaria da, 77.5-105.0 mm-ko gorputza eta 17.0-30.0 mm-ko isats motza duena. Belarriak nahiko txikiak ditu, 6.5-10.0 mm-koak eta hankak 13-16 mm neurtzen dute. Lursagu hau 14.0-19.0 g-ko pisua izatera irits daiteke. Animali honen morfologiak, buru handia, mutur biribildua, begi txikiak eta gorputz zilindrikoa besteak beste, bere ekologiaren isla argia dira. Izan ere, animalia lurrazpiko bizitzara moldatuta dago. Oro har gorputzaren kolorea grisa da alde bentralean eta argituz edo tonalitate marroiagoa hartuz joaten da alde dortsalean. Isatsak ere kolore desberdinak izaten ditu argituz baitoa alde dortsaletik bentralerantz. Batzuetan gorputzaren alboetan erreflexu argiagoak izaten ditu. Ez da dimorfismo sexualik deskribatu kolorearen aldetik baina gazteek orokorki gris ilunagoak izaten dituzte helduek baino. Bi ugatz inginal pare dituzte eta hortzeri-formula\nBanaketaren arabera, koloreak aldakortasuna daukala ikusi da espezie honetan. Altura handietan edo eremu hezeetan bizi direnak ilunagoak dira. Eremu epelagoetan aldiz, zuloak sakontasun handiagoan eraikitzen dituztenez sendoagoak eta tamaina handiagokoak dira eremu hotzetakoak baino. Hau erlazionatuta egon daiteke deskribatu diren bi subespezierekin:\nM.l. mariae, penintsulako ipar-ekialdeko eremu hezeetan deskribatutako espezie txikia eta\nM.l.lusitanicus, eragin mediterranearra duten hegoaldeko eremuetan deskribatutako tamaina handiagoko espeziea.\nIberiar penintsulan M.l.pelanclonius eta M.l. planiceps subespezieak ere deskribatu dira.\nEuropan Iberiar penintsularen ipar-mendebaldean eta Frantziako hego-mendebaldeko muturrean agertzen da. Iberiar penintsulan ekialdeko banaketa-muga Nafarroa eta Huescan kokatzen da; hortik Errioxa, Soria eta Guadarramara, zein Gredos eta Gatako mendilerroetara jaisten delarik. Portugalen, Serra da Estrelatik sartu eta Setubalera arte iristen da, Lisboatik hegoaldera. Euskal Herrian, Arabako hegoaldean eta Nafarroako erdialdetik behera izan ezik beste eremu guztietan aurkitu daiteke.\nHabitat oso dibertsotan agertzen da; naturaletan, erreka txikietako ertz, gaztainondo baso eta hariztietan besteak beste, zein laborantza lurretan ere (patata, azenario, arroz eta fruta arbolen landaketetan). Lurzoru bigun, heze eta landaretza askoko eremuek mugatuko dute lursagu honen agerpena, itsas mailatik 2000 m-ra arte, Gredosko mendilerroan eta Pirinioetan.\nEspezie herbiboroa da eta geofitoetan oinarritutako dieta nahiago izaten du. Elikagaien hautespena belarraren bizi-zikloaren araberakoa izango da. Hazten ari denean, negu-udaberrian, hosto eta zurtoin txikiak jaten ditu eta udazken-udaran aldiz, Oxalis pes-caprae eta Cyperus sp.-ren erraboilak, Avena sterillisen haziak eta beste landare batzuen errizoma eta tuberkulu txikiak gehitzen ditu dietara. Beste zenbait landare ere jan ditzake, hala nola, Poa annua, Cynodon dactylon, Medicago nigra, Beta vulgaris, Lupinus sp., Trifolium sp. eta Aegilops sp..\nUgalketa baldintza klimatiko eta elikagaien aberastasunak mugatuko du. Baldintzak egokiak direnean, lursaguak aktibo mantentzen dira urte osoan. Hegoaldeko populaziotan, urtaro lehorreko belar freskoaren eskasiak, ugalkortasunean murrizketa eragingo du udaran. Emeak bost astetan lortzen dute heldutasun sexuala eta arrek pixka bat beranduago, zazpi astetan. Kumaldi bakoitzeko enbrioi kopurua aldakorra da, 1-5 artean, nahiz eta oro har 2-3 izaten diren. Kumeak biluzik eta itsu jaiotzen dira eta gutxi gorabehera 1.5 g pisatu eta 15 mm neurtzen dute. Ilajea, jaio eta hiru egunetara hasten da eta bi astetan helduen itxura bereko animalia txiki bilakatzen dira. Gatibuan daudenean ikusi da araldi garaia dutela, ernaldiak 22-24 egun irauten dituela eta 28 egunetik behin erditzen dutela.\nEz dago populazioen dinamikaren inguruko ikerketarik habitat naturaletan. Fruta-arbolen landaketetan ohiko dentsitateak 100-200 ale/ha izaten dira, baina baldintza egokietan 300 ale/ha-ko dentsitatea gainditu dezake. Animalia honen antolaketa soziala ere ez dago oso ikertua. Beste zenbait lursagu espezietan bezala taldetxo txikietan antolatzen dela uste da, ugal-bikote bat eta adin desberdinetako gazteak osatzen dutena. Animalia induskatzailea da eta sortzen dituen galeriak funtzio desberdinak dituzte; lurrazaleakoak (15 cm-tarainoko sakontasunekoak), elikadurarako zein harraparietatik alde egiteko bideratzen dira, eta tunel sakonagoak berriz (40 cm bitartekoak), elikagaien metaleku eta habiak izateko. Landaredi askoko eremuetan edota lurzoruaren ezaugarriek zuloak egiten uzten ez dutenean, lurrazalean bizi daitezke, habiak harri txiki edo landare artean sortzen dituztelarik. Espezien presentzia belar artean uzten dituzten arrastoengatik edo induskatu ondoren geratzen diren lur mendixkengatik behatu daiteke.\nHontz zuriaren (Tyto alba) eta urubiaren (Strix aluco) harrapakin ohikoa da, baita karniboro txiki eta ertain askorena ere.\nAntzeko espeziea Mediterranear lursagu (Microtus duodecimcostatus) du. Orokorrean Microtus duodecimcostatus Microtus lustanicus baino zertxobait sendoagoa da. Premaxilarra irtenagoa du M. duocecimcostatusek, beraz, mutur luzeagoa izango du. Gainera, M. lusitanicusen isatsa kolore bikoa izango da, argiagoa alde dortsalean eta ilunagoa bentralean, eta M. duodecimcostatusena aldiz guztiz grisa da.\n↑ Microtus (Terricola) lusitanicus, en Wilson, D. E. & Reeder, D. M. (editors). 2005. Mammal Species of the World. A Taxonomic and Geographic Reference (3rd ed).[Betiko hautsitako esteka]\n↑ Corbet, G.B.. (1978). The Mammals of the Palaearctic Region: A Taxonomic Review, British Museum (Natural History). Londres eta Ithaca, NY: Cornell University Press.\n↑ Palomo, L. J... (1999). Microtus lusitanicus. in: The Atlas of European Mammals. Londres: Academic Press.\n↑ a b Palomo, LJ; Gisbert, J.. (2002). Atlas de los mamíferos terrestres de España. Madril: Dirección General de Conservación de la Naturaleza. SECEM-SECEMU.\n↑ a b Mathias, M.L... (1999). «Morphology of the incisors and the burrowing activity of Mediterranean and Lusitanian pine voles (Mammalia, Rodentia)» Mammalia (54): 301-306..\n↑ Almaga, C.. (1973). «Sur la structure des populations des Pitymys iberiques» Rev. Facult. Cienc. Lisboa (17): 383-426..\n↑ Madureira, M.L... (1982). «New data on the taxonomy of portuguese Pitymys» Arq.Mus. Bocage Ser. A (I): 341-368..\nMultimedia: Microtus lusitanicus\nEspezieak: Microtus lusitanicus\nFauna Europaea: 305659\n1879. urtean deskribatutako taxoiak\nWikipedia:Kanpo esteka hautsiak dituzten orriak from urria 2021\nOrriaren azken aldaketa: 5 urria 2021, 19:35.


Led DMX argia > LED uholde argia > 220W LED koordenatu karratua\nTxina LED uholde argia 220W LED koordenatu karratua esportatzaile\nIturria for LED uholde argia 220W LED koordenatu karratua Guzhen Town fabrikatzaile, Zhongshan City, Guangdong probintzia, Txina\nFabrikatzaile bat LED uholde argia 220W LED koordenatu karratua Guzhen Town, Zhongshan City, Guangdong probintzia, Txina\nFabrikatzaile bat LED uholde argia 220W LED koordenatu karratua GuangDong Txinan.\nTxina Guangdong ospetsua LED uholde argia 220W LED koordenatu karratua Fabrikatzaileek eta hemen zerrendatzen dira Karna Argiztapena.\nTalde hau honako hau da: LED uholde argia 220W LED koordenatu karratua\nIturria for LED uholde argia 220W LED koordenatu karratua\nProduktuak egiteko LED uholde argia 220W LED koordenatu karratua\nTxina LED uholde argia 220W LED koordenatu karratua handizkariak\nZhongshan LED uholde argia 220W LED koordenatu karratua esportatzaile\nZhongshan LED uholde argia 220W LED koordenatu karratua handizkariak\nZhongshan LED uholde argia 220W LED koordenatu karratua hornitzaileak eta LED lanparak, LED bonbillak eta hodiak, diodoak, auto argiztapen sistema, LED argiztapena, LED linternak, opor argiztapena, downlights, kale argiak, sabaiko argiak, horma lanparak, lorategiko argiak, linternak eta torches, sabaiko fokuak, , LED uholdeen argia, LED argiztapen argia, LED biguna, argia argia, LED sabaia argia, LED argiztapen argia, LED neon hodi, LED argia, LED lanpara\nGuangdong LED uholde argia 220W LED koordenatu karratua hornitzaileak eta LED lanparak, LED bonbillak eta hodiak, diodoak, auto argiztapen sistema, LED argiztapena, LED linternak, opor argiztapena, downlights, kale argiak, sabaiko argiak, horma lanparak, lorategiko argiak, linternak eta torches, sabaiko fokuak, , LED uholdeen argia, LED argiztapen argia, LED biguna, argia argia, LED sabaia argia, LED argiztapen argia, LED neon hodi, LED argia, LED lanpara\nGuzheng herria LED uholde argia 220W LED koordenatu karratua hornitzaileak eta LED lanparak, LED bonbillak eta hodiak, diodoak, auto argiztapen sistema, LED argiztapena, LED linternak, opor argiztapena, downlights, kale argiak, sabaiko argiak, horma lanparak, lorategiko argiak, linternak eta torches, sabaiko fokuak, , LED uholdeen argia, LED argiztapen argia, LED biguna, argia argia, LED sabaia argia, LED argiztapen argia, LED neon hodi, LED argia, LED lanpara


Club Bolívar Boliviako futbol talde nagusia da, La Paz hiriburukoa. 23 liga irabazi ditu. 2004an Hego Amerikako Kopako finala jokatu zuen baina Boca Juniors taldeak garaitu zuen, La Pazen 0-1 eta Buenos Airesen 2-0 galduta. Azken urteetan entrenatzaile euskaldunak izan ditu, Xabier Azkargorta, Beñat San Jose eta Natxo González.\n1.1 Bolivian: 35\nBoliviako futbol liga (29): 1950, 1953, 1956, 1966, 1968, 1976, 1978, 1982, 1983, 1985, 1987, 1988, 1991, 1992, 1994, 1996, 1997, 2002, 2004(A), 2005(Ad), 2005–06(C), 2009(A), 2011(A), 2012-13(C), 2014-15(A), 2015-16(C), 2017(A), 2017(C), 2019(A).\nAzken aldaketa 3 urtarrila 2021(e)an, 13:18(e)tan\nOrriaren azken aldaketa: 3 urtarrila 2021, 13:18.


Luxo - Wikipedia, entziklopedia askea.\nLuxo (ofizialki Luxo / Lujo) Aiarako udalerriko auzoetako bat da, Perigaña mendiaren oinean (625 m). 2007ko urtarrilaren 1eko erroldaren arabera, auzoak 5 biztanle ditu.\nEuskara XIX. mendearen hasieran galdu zen eskualdean.\n3 6 6 6 6 6 6 5\nAma Birjinaren Jasokundearen parrokia-eliza. Bertan gordetzen da Ama Birjina Haurrarekikoaren irudia.\nAzken aldaketa 20 abuztua 2021(e)an, 17:20(e)tan\nOrriaren azken aldaketa: 20 abuztua 2021, 17:20.


BIZITZA BIOLENTOEN AURREAN, GAITASUN SOZIALISTAK ANTOLATU! – ITAIA - Boltxe\nIndarkeria matxistaren aurkako egunaren harira, ITAIAren izenean biolentzia matxistaren gaineko gure analisi politikoa argitaratu nahi izan dugu. Aurtengoan, ezinbestekoa izan dugu pandemiaren testuingurua erabat baldintzatu duen egoera ekonomiko eta politikoa kontuan hartzea. Beraz, beharrezkoa iruditzen zaigu indarkeriak sistema kapitalistan betetzen duen funtzioa analizatzeaz gain, gaur gaurkoz zein forma hartzen dituen ere identifikatzea.\nKoronabirusaren osteko aldaketa kultural eta ekonomikoak izugarriak ari dira izaten. Gizartean eragin dituen galerak, aldaketa koiunturalak izatetik urrun, ondorio sakon eta zorrotzak dira. Covid-19aren ondorioz jasaten ari garen berrantolatze ekonomikoa, eskubide urraketak, kontrol poliziala, biolentziaren gorakada… atzera bueltarik gabekoak izango dira. Kapitala pandemiaren testuingurua orokorki gizartea eta konkretuki lan-harremanak berrantolatzeko erabiltzen ari da, botere burgesa mantentzen dela bermatzeko helburuarekin. Pandemiak berak bizkortu duen krisialdi ekonomikoaren ondorioz, emakume langileon lan- eta bizi-baldintzak nabarmen ari dira okertzen; horien adibide dira lan-kaleratzeak, itxialdien eta zerbitzu publikoek dituzten muga ekonomikoen ondorioz emakumeoi etxeko lanen karga bikoiztea, edota indarkeria matxisten testuinguruak errazten eta ezkutatzen dituen neurri politikoen gorakada.\nBiolentziaren auziari jarraituz, testuinguru honetan –datu ofizialek bestelako errealitate bat erakutsi nahi diguten arren¹– eraso matxistak forma agerikoan ari dira egiten gora, alde batetik krisialdiak berarekin dakarren langile-kapa zabalen proletarizazioak –ezegonkortasun ekonomiko zein soziala– indarkeria testuinguruak areagotuko dituelako eta bestetik, itxialdiak eta isolamendu soziala bezalako neurri politikoek indarkeria gauzatzeko testuinguruak erraztu eta indartzen dituztelako. Gizon langileak, beraz, emakumearekiko dominazioa gauzatzen jarraitu(ko) du biolentziaren bidez, eta horrek emakumea sozialki gero eta baztertuago eta zapalduago izatea eragiten du. Ordea, indarkeria matxistaren gorakada ezin dugu modu isolatuan ulertu. Izan ere, gizartearen beraren berrantolaketa ekonomiko eta kulturala gauzatzen ari den momentu honetan, indarkeria matxista normalizatzen ari da. Eta beraz, indarkeria matxista borrokatu ahal izateko biolentziak hartu dituen forma berriak identifikatzea eta horien aurreko irakurketa egokia egitea dagokigu.\nKapitalak langile-klasea hainbat biolentzia formaren bitartez kontrolatzen du, zeinak langileok are otzanago eta azpiratuago bihurtzen baikaituzte. Biolentzia begien bistakoa izan daiteke –torturak, kolpeak, atxiloketak, isunak… –, eta horien bitartez, gizartean beldurra nagusitzea eta desartikulazio politikoa sortzea bermatuko luke. Sistema kapitalistari, ordea, berezkoa zaio biolentzia, nahiz eta biolentzia bera gure baitan hain normalizatua egoteak ikusezin bihurtzen duen. Gizartearen antolaketa eta langileon izatea bera botere burgesak definitzen dituen neurrian, langileak ez du bere bizitzaren gaineko kontrolik, eta guk hori biolentzia bezala definitzen dugu: egunero beste batentzat lan egin behar izatea zortzi orduz edo gehiagoz, pertsonak merkantilizatzea –deshumanizazioa – , gure izatearen gaineko erabakimenik ez izatea, etxea edo lana galtzearen beldur bizitzea, etab. biolentzia da, langileon eguneroko ogia. Beraz, interes kontrajarriak dituzten bi klasetan banatutako gizartean, klase desjabetua kontrolatzeko oinarrizko forma da biolentzia.\nPandemiaren eraginpean indartzen ari den krisialdiak ezegonkortasun ekonomiko zein politikoa dakar berarekin. Langileon bizi baldintzak kaskartzea eta eskubideen galera modu nabarmenean gertatzen ari da, hala nola etxegabetzeetan, lan-kaleratze masiboetan, osasun-arreta jasotzeko eskubidea kentzean, kalitatezko hezkuntza jasotzeko muga gogorrak jartzean, etab. Aldakortasun garai hauetan biolentzia areagotu egiten da eta estatuak bere indar errepresibo zein judizialak gogortu behar ditu, ustezko egonkortasunari eusteko, eta langileria geldiarazteko.\nBiolentzia langile orok jasaten badu ere –gure bizitzen gaineko kontrola kentzen diguten neurrian– subjektu zapaldu bakoitzak forma ezberdinetan pairatzen dugu: ez du biolentzia bera jasaten gazte batek, emakume batek edo atzerritar batek, eta beraz eta gurera itzulita, guri emakume langileak biolentzia zein formatan jasaten duen definitzea dagokigu. Egiturazko biolentziaren baitan, emakume langileon aurkako biolentziak forma zehatza hartzen du: biolentzia matxista. Kapitalarentzako bitarteko ezinbestekoa da biolentzia matxista, emakumea subjektu ekonomiko debaluatu izateko eta hori gizartean norma kultural bilakatzeko mekanismoa baita. Horrela, emakumearen zapaldu izaera bermatzea lortzen du, eta momentu bakoitzean interesatzen zaion irudi femeninoa sortzen du.\nKapitalak, beraz, emakume langileon zapalkuntza gaurko behar ekonomiko kapitalistetara egokitzen du, eta horrela, ahalik eta irabazi ekonomiko handiagoak lortzeko, emakume langilea subjektu debaluatu gisa egonkortzen du. Behin baino gehiagotan azaldu izan dugun moduan, emakume langilearen zapalkuntza sistema kapitalistan dominazio burgesera azpiratua dago, hau da, kapitalaren oinarri den aberastasun-metaketa mugagabera subordinatua dago. Horrek langileriaren esplotazioa du oinarrian. Aldiz, ezin ahaztu genezake lan-banaketa soziala aurretiazko baldintza batzuen gainean eraikia dagoela, eta ondorioz, kapitalak beste dominazio forma batzuk bereganatu dituela helburu hori ahalik eta maila handienean gauzatu dezan. Hain justu, horri erantzuten dio sistema kapitalistan sozialki normalizaturiko subjektu azpiratuen existentziak. Kasu honetan emakume langilearen zapalkuntza aztertuko dugu.\nAlde batetik, emakume langilearen zapalkuntzaren oinarrian ageri den familiak berak, eta emakumeak bertan bete izan duen eta betetzen duen funtzioak emakumea ekoizpen sozialean modu tendentzialean txertatzea eragin du. Bestela esanda, kapitalismoaren hastapenetan emakumea ekoizpen sozialetik “kanpo”² geratu bazen ere, haren garapenak emakumea lan munduan txertatu du, baina familian betetzen zituen funtzioak gainditu gabe. Kapitalaren kontraesan garbia da hori, eta ageriko ondorioak ditu: emakumea, lan munduan txertatu da, baina etxe-giroan gauzatu beharreko lan-karga ere bere gain jausten da oraindik. Beraz, emakume langilea lan-harreman prekarioenetan txertatu da, lan partzialetan, behin-behineko kontratuekin edo langabezian eta instituzio burgesekiko dependentzia ekonomikoan. Eta gainera, etxe-giroko funtzioak betetzen jarraitu behar du, zeinak isolamendu sozial eta politikora kondenatzen baitu.\nBiolentzia matxista beraz, etsaiaren boterea mantentzeko biolentzia sistematikoa da, emakume langilearen lan-indarra debaluatua mantentzen du eta bera kulturalki zapaldua eta politikoki menperatutako subjektu moduan. Horregatik, kapital-metaketa maila handienean gauzatzeko mekanismo ideologiko gisa ulertzen dugu guk. Biolentzia matxista hau eguneroko bizitzan forma anitzetan atzeman genezake: aitortza politiko eza, zapalkuntza juridiko-kulturala, biolentzia maskulinoak eragindako isolamendua, kontrola, tratu txarrak, eraso sexualak, biolentzia fisikoa, psikologikoa…\nHori ahalbidetzeko kapitalak bere bitarteko politikoak jartzen ditu martxan emakumearen subjektu zapaldu izaera etengabe erreproduzitu dadin. Horrela, estatu aparatu eta bestelako mekanismoen bitartez lortzen du ideologia matxista norma kultural bilakatzea, eta horien artean koka ditzakegu ondorengo adibideak:\n– Sistema judizialen bitartez, emakumeon aurkako erasoak inpunitate osoz gauzatzea lortzen dute. Ez dago inongo aurrekari instituzional- politikorik eraso matxistak geldiaraztea ekarri duenik. Horren adibide argia dugu aurreko astean atera zen albistea: “mozkortuta egotea salbuesle gisa hartu du Nafarroako Auzitegiak bortxaketa kasu batean”. Beraz, edozein aitzakia da zilegi eraso bat gauzatzeko, emakume bat behin eta berriz zapaltzeko. Sistema judizialen indarkeria matxistaren aurrean hartzen duten erabakien gogortasuna edo arintasuna momentuko testuinguru sozial politikoaren araberakoa izango da. Tokiaren eta momentuaren arabera hartutako erabakiak izango dira, eta inoiz ez dira egongo erasotua izan den emakumearen mesedetara.\n– Komunikabideek zenbait bitarteko tekniko-politiko jartzen dituzte martxan ideologia matxistaren garapena sustatzeko. Alde batetik, iruditeria femeninoa indartzen dute: janzteko modua, gorputz estiloa, eta bizi ohituren eta bestelako fenomeno batzuen islapena gauzatzen du. Kapitalari momentu bakoitzean interesatzen zaion emakume irudia sortzeko baliatzen dute: garai batean “ama perfektuaren” irudia erreproduzitu behar zuen eta gaur egun emakume independente eta modernoen irudiak sozializatuz dabiltza. Eta bestetik, albisteak manipulatzen dituzte; momentu bakoitzean estatuarentzat beharrezkoak diren albisteak egiten dituzte publiko, eta horretarako, albisteok haiei interesatzen zaien bezala kontatzen dituzte: indarkeria matxista kasu baten epaiketan zabaldu nahi den ikuspegia helarazten dute, lanean borrokan dabiltzan garbitzaileen mezuak isilarazten dituzte, pandemia garaian emakume langileen errealitatea etengabe ezkutatzen dute, etab.\n– Hezkuntza-sistemak –beraz ikasketa zentroek– etorkizuneko langileak erreproduzitzearen funtzioa betetzen du. Hori horrela izanik, etorkizunean beharrezkoak izango diren langileen izaera eta nolakotasuna definituz, geroko agertokirako prestatzen dituzte ikasleak; horren adibideak dira irakasleen jarrera autoritarioak, gelan egoteko moduak, transmititzen diren edukiak, ikasleen artean sustatzen diren harremanak, etab. Garai batean horren adibide nabarmena zen neskek eta mutilek ez zutela hezkuntza bera jasotzen (zuzenean eduki ezberdina jasotzen zuten). Egun, neska eta mutilen aurrean hartzen diren erabakietan ageriko bereizketarik ez badago ere, argi dago neska eta mutilen bereizketa sozialerako lehen urratsak hezkuntzan ematen direla. Horren adibide izan daitezke hezkidetza programak, zeinak, ideologia matxistari aurre egiteko bitarteko materialak jartzetik urrun, arazoen gaineko azaleko irtenbideak emateko funtzioa baitute.\n– Sexu-merkatuak erantzukizun zuzena du indarkeria matxistaren normalizazioan eta horren erantzule nagusiak kapitala eta bere estatu aparatuak dira. Sexu-indarkeria gizakiak jasaten duen indarkeria bortitzenetakoa izateak eta horrek genero-kutsu nabarmena izateak zerikusia du gizarte honen sorrerarekin. Kapitalismoa aurretiko forma sozialen gainean eraiki zen; kapitalak errotik aldatu zituen aurreko harreman sozialak, baina, aldi berean, indartu egin zituen horietako batzuk. Bertan sar genezake emakumearen sexualizazioa bera, hain zuzen, kapitalak irabazi handiagoak lortu ahal izateko eta ideologia matxista bera sozializatzeko duen instituzio garrantzitsuenetakoa. Gorputzen merkantilizazioak, eta zehatzago, emakumeon sexuaren merkantilizazioak, ondorio gordinak eragiten ditu emakumeonganako biolentzian. Sexuaren merkantilizazioak pertsonak eta gorputzak objektu bilakatzen ditu, ezertarako gai ez diren objektu zaurgarri. Ordena kapitalistan dena eros eta sal daiteke: pertsonak eta objektuak baliokide bihurtzen gaitu. Gizarte honetan, arropa eros dezakezun neurri berean kontsumitu dezakezu zu baino ahulagoa den baten gorputza. Esan dezakegu diruaren truke eraso eta biolentzia guztiak ezkutatzen dituela kapitalak, eta horrek eguneroko bizitzan jasaten dugun indarkeria oro zilegiztatzen eta normalizatzen duela. Beraz, kapitalak eta estatuak, prostituzioa bezalako instituzioen bitartez, eraso matxista oro zilegiztatzen dute: emakumearen gorputza kontsumitzea norma kultural matxistaren parte bihurtzen dute.\nHoriek eta gehiago dira ideologia matxista zabaltzeko eta emakumearen figura zapaldua iraunarazteko kapitalak bere kontrolpean dituen aparatuak. Bitarteko instituzional burgesen bitartez, emakume langileok jasaten ditugun eguneroko indarkeria kasu guztiak zilegiztatzea lortzen du, eta beraz, kapitalak emakume langileon lan-indarrarekin eta biziarekin nahi duena egiteko legitimitatea lortzen du; horrek behin eta berriz erreproduzitzen ditu indarkerian oinarrituriko harremanak.\nHala ere, biolentzia matxista eguneroko ogia da emakumeontzat. Emakume langilea bere etxean ere bada jipoitua, kalean deseroso ibiltzera kondenatua dago, talde handian isilarazi eta ezkutatu egiten dute, eta horrelako beste mila adibide aurki ditzakegu emakumeok gure egunerokoan jasan behar izaten ditugun biolentzia matxista kasuak adierazteko. Biolentzia matxista kasu asko eta askotan gizon langileek gauzatzen dituzte; senar autoritarioek, laneko enkargatu edo nagusiek edo bortxatzaileek, besteak beste. Beraz, esan dezakegu figura diziplinarioek (emakume langilearen aurkako biolentzia matxista gauzatzen duen langile-klaseko kideek), emakume langileon zapalkuntza eta menderakuntzarako funtzio zuzena betetzen dutela; etsaiarekin kolaboratuz, etsaiaren boterea indartzen dute. Horrekin adierazi nahi dugu, indarkeria matxista, ausazkoa izatetik urrun, interes ekonomiko politikoei azpiraturiko biolentzia-forma dela. Dominazio kapitalistak, elkartasunerako formak baino gehiago, etengabeko lehia eta ondorioz, biolentziarako formak sortzen ditu. Kasu honetan, matxismoak, ideologia orokor gisa, norma kultural bilakatu du gizona emakumeari gailentzea, eta bide horretan gizonak emakumearen gaineko dominazio-harremana garatzen du.\nGuk argi dugu, beraz, klase boteredunari biolentzia matxistak onura ekonomiko eta politikoak eragiten dizkiola, biolentzia matxistaren ondorioz, alde batetik, aipatu bezala burgesiak emakume langilearen kontura ahalmen ekonomikoa areagotzen duelako, eta bestetik, langileon antolakuntzarako dugun aukera oro deuseztatzen duelako. Emakume langileok, egunero-egunero jasaten ditugun erasoen ondorioz, subjektu politiko ez-gaitu izatera kondenatzen gaituzte, eta antolakuntza politikora batzeko ditugun gaitasun politiko eta sozial oro desagerrarazten. Horrek ez dio norbanako indibidualari soilik eragiten; antolakuntza proletario osoa oztopatzen du, langileon gaitasunak erdira jaisten baitira modu horretara. Ezinbesteko premisa dugu emakume langilea militante aktiboa izatea, eta horretarako, eraso matxista gauzatzeko testuinguruen aurrean protokolo eraginkorrak aktibatzea eta erasoa gauzatzen duten figura diziplinarioei aurre egitea dagokigu.\nIndarkeria matxistaren aurrean beraz, estatuari eta bere aparatu instituzionalei biolentzia matxista geldiarazteko mekanismo politikoak jar ditzaten modu orokor eta abstraktu batean eskatzeak muga estrukturalak ditu, haiek baitira biolentzia matxista iraunaraztearen arduradun politikoak. Estatuek biolentzia ezkuta dezakete, baina ezinezko dute hura desagerraraztea harreman kapitalistaren baitan. Auzia ez baita gobernuan dagoenaren interes edo borondate politikora mugatzen; estatua menderatzen duen logika ekonomikoan jarri behar dugu arreta. Estatuaren norantza politikoa interes ekonomiko kapitalisten arabera diseinatzen da (botere burgesaren indartzea helburu), eta gobernu estatala neurri horien kudeaketa nazionalera mugatzen da. Estatuak ez du inoiz ordena kapitalista hankaz gora botako duen inongo neurririk hartuko, eta ez du, beraz, emakume langileon aurkako biolentziarekin amaitzeko bitarteko politikorik jarriko.\nIndarkeria matxistari aurre egiteko antolakuntza sozialistaren eginbehar nagusia zein da beraz?\nNorabide estrategikoa definituz, arazoa identifikatuz eta bere analisi egokia gauzatuz:\nIndarkeria matxistak sistema kapitalistan betetzen duen funtzioa identifikatu eta ulertaraztea dagokigu, ahalik eta era konkretuenean eta zorrotzenean, modu horretan indarkeria matxistaren aurkako norabide estrategiko eraginkorra zehazteko. Borroka-prozesuak momentuko biolentzia kasuek betetzen duten funtzio eta biolentzia kasuen nolakotasunaren azterketa zorrotzetik abiarazi behar ditugu, biolentzia kasuak ezin baititugu modu isolatu eta aldaketarik gabeak bezala definitu. Horrez gain, borroka-prozesuek norantza estrategiko zehatza izan behar dute: langileon aurkako egiturazko biolentziarekin amaitzea.\nIndarkeria matxistarekin amaitzeko harreman eredu kapitalistaren baitan dagoen ezintasuna azpimarratuz:\nGure norabide estrategikoa langileon aurkako egiturazko biolentziarekin amaitzea da, baina horretaz gain, guk jardun urgente modura definitzen dugu indarkeria matxistari aurre egiteko borroka prozesuak martxan ipintzea. Borroka-prozesuen norabide estrategikoa gal ez dezagun, garrantzitsu deritzogu indarkeria matxista iraunarazten estatuak betetzen duen funtzio politikoa azpimarratzeari. Izan ere, aurretik aipatu dugun bezala, jakin badakigu instituzio neutralak izatetik urrun, kapitalaren behar ekonomiko eta politikoetara subordinatua daudela. Hortaz, estatuak aplikatzen dituen neurri politiko eta gestio miserableak, euren borondate politiko ezaren baino egiturazko gaitasun ezaren ondorio dira.\nHorrek ez du esan nahi Estatuaren arduragabekeria salatu behar ez dugunik; kontrara, indarkeria matxistaren indartzean duen erantzukizun oro salatu behar dugu. Beraz, auzi konkretu baten aurrean estatua berari aldarrikapen zehatzak exijitzen bazaizkio ere, horrek berarekin ekarri behar du harreman kapitalisten baitan emakume langileok kalitatezko bizi-baldintzak eskuratzeko egiturazko mugak ditugula adieraztea. Guztiok bizi-baldintza berak izan ditzagun, eta beraz, indarkeria matxistarekin amaitu dezagun, ezinbesteko jarduna izango dugu instituzio proletarioen eraikuntza: bide horretan norabidetu behar ditugu indarkeria matxistaren aurkako borroka prozesu taktikoak.\nGure gaitasun politikoak kontuan izanik, indarkeria matxistari erantzuteko mekanismo propioak sortu, hau da gaitasun sozialistak antolatuz:\nIndarkeria matxistak gaurko egunean hartzen dituen forma ezberdinak definitu eta horiei aurre egiteko gure gaitasun politikoak gorpuztu behar ditugu. Borroka-prozesu konkretuen bitartez emakumearen bizi-baldintza eta baldintza estrategikoak aldatzeak izan behar du gure eginbeharra. Esaterako, emakumeok izan dezakegun dependentzia ekonomikoaren aurrean, behar material eta fisikoa asetzeko bitarteko politikoak osatu behar ditugu, emakume langilearen dependentzia egoera horietatik atera ahal izateko bermeak garatzeko. Bestela esanda, emakumeak klase-borrokara batzeko baldintzak sortu behar ditugu.\nEra berean, emakume langileok subjektu politiko bilakatu behar dugu. Horretarako, lehenik gaitasun teoriko eta politikoak eskaini behar ditugu, modu horretara errealitatearen gaineko analisia egiteko gaitasunak eskura ditzagun. Eta bigarrenik, aurreko puntuarekin lotuta, lehen lerroan izan behar dugu emakumea aitorpen eta gaitasun politikorik gabeko subjektu gisa eraikitzen eta mantentzen duten mekanismo eta figuren aurka borroka.\nBeraz, indarkeria matxistarekin amaitzeko norabide estrategikoa argi izan behar dugu: prozesu sozialista elikatzea, hori baita emakume langileok indarkeria matxistarekin amaitu eta kalitatezko bizi baldintzak eskuratzeko berme bakarra. Guztiok bizi-baldintza berak edukitzearen aldarrian kokatzen dugu emakume langileok lan-harreman prekarioak ez izatea, kaletik ibiltzerakoan beldur ez izatea, etxera sartzerakoan senarrak joko gaituen beldur ez bizitzea, etxeko lan guztiak gure bizkar hartu behar ez izatea, etab. Hori lortu ahal izateko, ordea, gure botere propioa eraikitzeari ekin behar diogu, langileon kontrolaren bitartez egin behar diogu aurre indarkeria matxista kasu bakoitzari.\nHau guztia nola abiaraziko dugu gaurdanik?\nItaiaren apustu politikoa honako da: emakumea klase-borrokara batzeko gaitasun sozialistak antolatzea. Horretarako, alde batetik, emakumeok eguneroko bizitzan jasaten ditugun indarkeria kasu bakoitzari –lantokian, etxean, kalean, instituzio burgesetan…– aurre egiteko bitarteko politikoak garatu behar ditugu (prebentzio mekanismoak garatuz eta erasoen aurreko erantzun eraginkorrak gauzatuz) eta bestetik, norma kultural matxistak betetzen duen funtzioa zehaztu eta hura errotik desagerrarazi behar dugu (biolentzia matxistaren leku eza seinalatuz eta norma kulturala desagerraraziz). Hau da, emakumeok aktibo militante izateko baldintza politikoak sortu behar ditugu eta horrek bi eginkizun nagusi ditu; batetik, emakumeon gaitasun politikoak garatzea, militantzia politikorako aukerak izan ditzaten eta ez daitezen isolamendu sozial eta politikoan geratu; eta bestetik, proletalgoaren baitan figura kolaboratzaileen funtzioa zein den etengabe landu eta eurekin amaitzeko bitarteko politikoak egikaritzea, horretarako antolakuntza komunistaren baitan ez dutela lekurik seinalatuz eta horrek iraultza prozesuan dakarren etengabeko atzera pausua azpimarratuz.\n¹Konfinamenduari buruz eman diren datuek etengabe adierazi nahi dute, eraso matxisten salaketen kopurua aurreko urteetakoa baino baxuagoa izan dela. Aldiz, gure ustetan analisi horretan hainbat dira kontuan izan beharreko auziak; alde batetik, emakume horiek konfinamenduan salaketarako izan duten aukera mugatua edo aukera eza; eta bestetik, ohiko salaketetan beherakada egon bada ere, beste zerbitzu batzuk, esaterako, telefono bidezko arreta, gehiago erabili izana. Azkenik, badakigu datu errealen eta ofizialen artean beti egongo dela salto nabaria: beti ezkutatuko digu egia.\n²Garrantzitsua iruditzen zaigu adieraztea orokorrean kapitalaren hastapenek gizonen asalarizazio masiborako oinarriak jarri bazituzten ere, oso errealitate ezberdinak bizi zirela familia dirudunen eta familia proletarioetan. Esan beharrik ez dago emakume proletarioek beti egin izan dutela lan, ez agian gizonen maila berdinean edo errekonozimendu berarekin. Horrek ez du esan nahi emakume horiek inondik inora etxean zuten funtzioekin amaitu zutenik; kontrara, lan karga bikoitza izan dute.


Bizkaiko Arte Grafikoen Elkarteak ondoren aipatzen diren helburuak ditu xede funtsezkotzat, bere funtzionamendua arautzen duten estatutuetan islatzen den bezala:\nBere bazkideen interes profesional komunak ordezkatu, kudeatu eta defendatzea, pertsona, entitate nahiz erakunde publiko zein pribatu mota ororen aurrean.\nBazkideentzat interes komunekoak diren zerbitzu propioak sortu eta mantentzea, dela arlo teknikokoak, merkataritzakoak, prestakuntzakoak, kulturakoak edo laguntzakoak, zuzenean nahiz zeharka, bazkideei modu pertsonalean edo profesionalean laguntzeko.\nArte Grafikoen jarduera areagotzen saiatzea, egoki iritzitako bitartekoak erabiliz\nBazkidetutako enpresei eragiten dien informazio mota oro trukatzea: profesionala, teknikoa edo merkataritzakoa, legegilea edo soziala.\nPrestakuntza Planak egitea eta Lanbide Heziketa Zentroekin batera lankidetzan aritzea, batez ere, lanaren betearazpen teknikoko baldintzak hobetzeko.\nElkarrizketa soziala eta langileen sindikatuekin eta Administrazioarekin komunikazioa mantentzeko legezko erakundea izatea, laneko harreman mota orori nahiz horietatik eratorritakoei buruzko akordioak ezarri ahal izateko.\nOro har, Arte Grafikoekin zerikusia duten jarduera industrialen garapena ahalbidetu dezaketen jarduerak zein ekimenak bideratzea, batez ere, bazkidetutako enpresen onurarako izan daitekeen izaera orokorreko jarduera beharrezkoa badute.


Gipuzkoako bandera Sevillara joango da - Artikulua - Gipuzkoa ETORKIZUNA ORAIN\nGipuzkoako bandera Sevillara joango da\nMarkel Olano diputatu nagusiak Kopako finalean lurraldea ordezkatuko duen Gipuzkoako bandera eman dio Realari.\nGipuzkoako bandera Realarekin Sevillara bidaiatuko duten lurraldeko 88 banderekin batera izango da, COVID-19aren pandemiak eragindako osasun-egoeraren ondorioz Errege Kopako finalean beraien taldearekin egoterik izango ez duten gipuzkoar guztien ordezkari gisa.\nMarkel Olano diputatu nagusiak, Harkaitz Millan Kultura, Kultura, Lankidetza, Gazteria eta Kiroletako diputatuarekin batera, Jokin Aperribay presidente txuri-urdina eta Angel Oyarzun klubeko presidenteordea hartu ditu foru jauregian, eta Gipuzkoako bandera eman die, apirilaren 3an, Cartuja estadioan, Athetic Clubekin duen zitan, lurraldea ordezkatuko duena.\nRealeko presidenteak, bestalde, bandera txuri-urdina eman dio Olanori, datorren asteazkenetik aurrera, foru jauregiko balkoi nagusian egongo dena..\nGaur Donostiara egin duen bisitarekin, Realaren autobus ofizialak Gipuzkoako herri guztietatik egiten ari den bidaia amaituko du; izan ere, herri bakoitzeko banderak jaso ditu, Andaluziako hiriburuan egingo den finalean parte har dezaten.\n"Hogeita hamar urte pasa dira azken finaletik eta, tamalez, pandemia global batek eragotzi egin die Realeko zaleei txuri-urdinen final berri bat zuzenean ikusteko aukera, baina realzaleak, modu sinbolikoan bada ere, zuekin egongo gara Sevillan", adierazi du Markel Olanok, eta zorterik onena opa die Realeko ordezkariei.


180081 Lanka Klara https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180081_p/filter/180081_p_x_001_a.jpg InStock 5.2 5.2 EUR NO_SALE Product 180097-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180081_p/filter/180081_p_x_001_a.jpg InStock Farkunsininen /sekalanka /villalanka /puuvillalanka Permin Perminin ihana Klara-lanka!\n180081-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180081/filter/180081_a_x_001_a.jpg InStock Liila 180100-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180100/filter/180100_a_x_001_a.jpg InStock Vaaleansininen 180082-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180082/filter/180082_a_x_001_a.jpg InStock Vaalea turkoosi 180083-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180083/filter/180083_a_x_001_a.jpg InStock Punainen 180085-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180085/filter/180085_a_x_001_a.jpg InStock Tumma liila 180086-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180086/filter/180086_a_x_001_a.jpg InStock Kaakao 180087-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180087/filter/180087_a_x_001_a.jpg InStock Ruskea/liila 180088-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180088/filter/180088_a_x_001_a.jpg InStock Vaalea punainen 180089-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180089/filter/180089_a_x_001_a.jpg InStock Valkoinen 180090-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180090/filter/180090_a_x_001_a.jpg InStock Musta 180092-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180092/filter/180092_a_x_001_a.jpg InStock Tummanharmaa 180093-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180093/filter/180093_a_x_001_a.jpg InStock Mustikka 180094-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180094/filter/180094_a_x_001_a.jpg InStock Roosa 180095-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180095/filter/180095_a_x_001_a.jpg InStock Merensininen 180096-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180096/filter/180096_a_x_001_a.jpg InStock Tummanpunainen 180098-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180098/filter/180098_a_x_001_a.jpg InStock Tumma turkoosi 180099-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180099/filter/180099_a_x_001_a.jpg InStock Vihreä 180101-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180101/filter/180101_a_x_001_a.jpg InStock Vaalean ruskea 180102-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180102/filter/180102_a_x_001_a.jpg InStock Cream 180152-0000 Lanka Klara 5.2 5.2 https://www.knittingroom.fi/produkt/gidn/180081 https://ama-media.s3.eu-central-1.amazonaws.com/180152/filter/180152_a_x_001_a.jpg InStock Keltainen\nTuotenro: 180097, värinro.: 809, Väri: Farkunsininen


About: Mata Hari\nMata Hari, benetako izenez Margaretha Geertruida Zelle, (Leeuwarden, Herbehereak, 1876ko abuztuaren 7a - Vincennes, Frantzia, 1917ko urriaren 15a), striptease dantzari ospetsu bat izan zen, espioitzagatik hiltzera zigortua eta Lehen Mundu Gerran zehar exekutatua izan zena.\nMata Hari, benetako izenez Margaretha Geertruida Zelle, (Leeuwarden, Herbehereak, 1876ko abuztuaren 7a - Vincennes, Frantzia, 1917ko urriaren 15a), striptease dantzari ospetsu bat izan zen, espioitzagatik hiltzera zigortua eta Lehen Mundu Gerran zehar exekutatua izan zena. (eu)\nMata Hari (eu)


Elektrokoagulacja | Qclinique Warszawa\nNieinwazyjne usuwanie rozszerzonych naczynek\nw przypadku niewielkich zmian wystarcza zaledwie od 1 do 2 zabiegów dla osiągnięcia pożądanego efektu\nprzyłożenie elektrody do wybranych miejsc\nkrótkotrwałe działanie prądem\nnaniesienie alantanu w zasypce\nzależnie od wielkości usuwanej zmiany: od kilku do kilkunastu minut\nzasuszanie okolicy pozabiegowej\nnie wolno zdrapywać powstałego strupka\nnie powinno się wykonywać makijażu do 24 godzin po zabiegu\nzaleca się unikanie sauny, basenów i długiego zamaczania okolic poddanych elektrokoagulcji do czasu zaleczenia skóry\nZamykanie naczynek (1 szt.) 120 PLN\nUsuwanie włókniaków (1 szt.) 120 PLN\nUsuwanie rubinków (1 szt.) 120 PLN\nZamykanie naczynek (kolejne naczynko) 60 PLN\nUsuwanie włókniaków (każdy kolejny włókniak) 60 PLN\nUsuwanie rubinków (każdy kolejny rubinek) 60 PLN\nmaksymalna cena zabiegu na jednej partii 350 PLN


Oppedette - Wikipedia, entziklopedia askea.\n43°56′03″N 5°35′25″E / 43.9342°N 5.5903°E / 43.9342; 5.590343°56′03″N 5°35′25″E / 43.9342°N 5.5903°E / 43.9342; 5.5903\nSainte-Croix-à-Lauze, Simiane-la-Rotonde, Vachères eta Viens\n24 (%44.4) 28 (%51.9)\nOppedette (frantsesez eta ofizialki: Oppedette) Okzitaniako udalerri bat da. Administratiboki Frantziako Proventza Garaiko Alpeak departamenduan dagoena, Proventza-Alpeak-Kosta Urdina eskualdean. 2013an 61 biztanle zituen.\n2007an Oppedette udalerrian erroldatutako biztanleak 63 ziren. Familiak 29 ziren, horien artean 8 pertsona bakarrekoak ziren (8 bakarrik bizi ziren gizonak), 13 seme-alabarik gabeko familiak ziren eta 8 seme-alabak dituzten bikoteak ziren.\n2007an 75 etxebizitza zeuden, 31 familiaren etxebizitza nagusia ziren eta 44 bigarren erresidentzia ziren. Etxebizitza guzti hauek 75etxeak ziren. 31 etxebizitza nagusietatik 20 bere jabearen bizilekua ziren, 6 alokairuan okupaturik zeuden eta 5 doan lagata zeuden; 3 etxek bi gela zituzten, 6 etxek hiru zituzten, 8 etxek lau zituzten eta 14 etxek bost zituzten. 21 etxek euren parking plaza propioa zuten azpian. 19 etxetan ibilgailu bat zegoen eta 11 etxetan bat baino gehiago zituzten.\nOppedette udalerriko biztanleria-piramidea 2009an .\n2007an lan egiteko adina zuten pertsonak 33 ziren, horien artean 25 aktiboak ziren eta 8 inaktiboak ziren. 25 pertsona aktiboetatik 20 lanean zeuden (6 gizon eta 14 emakume) eta 5 langabezian zeuden (3 gizon eta 2 emakume). 8 pertsona inaktiboetatik 3 erretiraturik zeuden, 1 ikasten zegoen eta 4 "bestelako inaktibo" gisa sailkaturik zeuden.\n2007an zeuden 8 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 higiezinen enpresa zen, 2 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Oppedette udalerrian 9 nekazaritza-ustiategi zeuden, 456 hektarea erabiltzen.\nSainte-Croix-à-Lauze (3,6 km)\nVachères (3,7 km)\nViens (4,8 km)\nGignac (5,3 km)\nSimiane-la-Rotonde (5,6 km)\nAubenas-les-Alpes (7,3 km)\nRevest-des-Brousses (7,6 km)\nOrriaren azken aldaketa: 24 abendua 2021, 23:22.


Alaitz Imaz - Wikipedia, entziklopedia askea.\nAlaitz Imaz (Hernialde, Gipuzkoa, 1994) segalaria da. Joxe Gabirondo gazteluar segalariarekin ikasi du. 2013. eta 2015. urteetan, Euskal Herriko Bakarkako Segako Txapelketa irabazi zuen, eta 2015ean hamargarren izan zen Munduko Txapelketan.\nHernialde, 1994 (25/26 urte)\n↑ Euskal herritar horren aukera pertsonala da euskal abizen hori Imaz formarekin idaztea. Izan ere, Euskaltzaindiak euskara batuan Imatz idatzi behar dela arautu du. Ikus Euskal Onomastikaren Datutegia.\n↑ Ione Gurrutxaga: «Kirol zaharra, Europara begira», Berria, 2015-08-28.\n↑ «Joxe Gabirondo eta Alaitz Imaz txapeldun Euskal Herriko V. Sega Ligan», Uztarria, 2013-07-01.\n↑ «Bixente Mitxelena eta Alaitz Imaz faborito nagusiak», Almitza Sega Elkartearen webgunea, 2015-06-17.\n↑ «Pozik, baina aurkariak nagusi», Ataria.info, 2015-08-31.\nAzken aldaketa 27 urtarrila 2019(e)an, 21:24(e)tan\nOrriaren azken aldaketa: 27 urtarrila 2019, 21:24.


Euskadi eta Nafarroa, 2011ko Azaroa El tiempoMapasSatélitesRadarModelosEl mundoForoRevistaAvisos 16°4°Almendricos10°-1°Madrid15°3°Barcelona17° 5°Sevilla\nEuskadi eta Nafarroa, 2011ko Azaroa « anterior pr�ximo »\nTema: Euskadi eta Nafarroa, 2011ko Azaroa (Le�do 2334 veces)\nRe:Euskadi eta Nafarroa, 2011ko Azaroa « Respuesta #12 en: Domingo 06 Noviembre 2011 19:45:26 pm »\nKaixo.Hemendik ateri une honetan, 13.6 gradu eta gaur 42.7 mm pilatu dira.Izan ontsa.\nSexo: Re:Euskadi eta Nafarroa, 2011ko Azaroa « Respuesta #13 en: Domingo 06 Noviembre 2011 21:18:41 pm »\nBadirudi euria geratzen ari dela, arin ari du orain, ala ere 116,3mm batu dira gaur, atzokoa eta Ostiralekoa batuta 213,4mm utzi ditu tenporal honek momentuz.\nRe:Euskadi eta Nafarroa, 2011ko Azaroa « Respuesta #14 en: Lunes 07 Noviembre 2011 16:45:08 pm »\nHistorikoa izan da euri jasa, bereziki gipuzkoa aldean, dena den estadistiketarako gogorik ez dute izango. txikizio handia izan delako hainbat lekuetan.Ondo jarraitu . En l�nea\nRe:Euskadi eta Nafarroa, 2011ko Azaroa « Respuesta #15 en: Martes 08 Noviembre 2011 20:47:02 pm »\nKaixo denoi, Azpaldi idatzi gabe egon arren, behin baino gehiagotan jarraitu zaituztet. Gaur DV ikusi dut Azpeitian 352mm neurtu direla, hala ere, aemeten begiratuta azpeitiko honako datuak ikusten ditut:Ostirala: 0,6Larunbata: 131,6Igandea: 173,8Astelehena: 26,6Guztira 332,6mm. Hala ere asko da, baina ez dakit nondik atera dituzten beste datuak. Nik inoiz ez dut ikusi Urola horrela, ez eta mendia bera ere, bazter guztietatik ura zeriola. Guretzat polita izan da, hala ere, beste leku batzuetan ez dute disfrutatzeko sorterik izan. Ea azkar errekuperatzen diren. Agur bat. En l�nea\nRe:Euskadi eta Nafarroa, 2011ko Azaroa « Respuesta #16 en: Viernes 11 Noviembre 2011 12:27:12 pm »\nEgunon, gustatzen zait ikusten dudana, jeje. Giro epela, haize zakarrik ez, eta zerua erdi urdin, jeje.Goxatzeko eguna, gerora etorriko zaigu negu beltza. Ondo ibili\nSexo: Re:Euskadi eta Nafarroa, 2011ko Azaroa « Respuesta #17 en: Viernes 11 Noviembre 2011 15:58:57 pm »\nEpa, ba neri luze egiten ari zait Azaroan gaude eta oraindik berogailuak piztu erez, bueno dirua aurresten gaudela pentsatu behar.... Hemendik hego haizea eta 21� badirudi gainera hego haizea egun askotarako izango dogula.Ondo izan!!\nRe:Euskadi eta Nafarroa, 2011ko Azaroa « Respuesta #18 en: Domingo 13 Noviembre 2011 20:46:56 pm »\nHemen, Donostian, 21 gradu orain eta zerua garbi. Ez dakit noiz etorriko den hotza baina niri asko kostatu zitzaidan atzo lo hartzea.Beno, gabon\nSexo: Re:Euskadi eta Nafarroa, 2011ko Azaroa « Respuesta #19 en: Lunes 14 Noviembre 2011 21:37:53 pm »\nAupa ongi etorri Grosekoa, hego haizearekin jarraitzen dogu, 18.9� ditugu orain, azken urteetako udazken epelena dela iruditzen zait, gero agian bapatean etorriko dira hotzak eta baita gure katarro eta gripeak....Ondo izan!!\nRe:Euskadi eta Nafarroa, 2011ko Azaroa « Respuesta #20 en: Lunes 14 Noviembre 2011 23:40:41 pm »\ngabon mutilak!! new yorkera nua abendu haseran handik ekarriko diat frexkura pixkat ,ze hemen nazkatzeko moduko 19 gradu ditugu, gabon\nRe:Euskadi eta Nafarroa, 2011ko Azaroa « Respuesta #21 en: Jueves 17 Noviembre 2011 18:00:11 pm »\nCita de: pako en Lunes 14 Noviembre 2011 23:40:41 pmgabon mutilak!! new yorkera nua abendu haseran handik ekarriko diat frexkura pixkat ,ze hemen nazkatzeko moduko 19 gradu ditugu, gabonHi bidaiya aurrerazak!!! Hau desesperante xamarra da....azaroak 17 badittu eta ho�en elur izpi txikiena ere ikusi gabe.... eta modelo-osti hauek tripako min gehio jartzen ditek!!!! earra martxa....Etzekit negu hau nolakoa etorriko dan bainan neronek afizioak aldatzeko intentzio ere badiat!!! En l�nea\nDorrao-Ergoiena 620mItziar (Gipuzkoko kostaldia, Izarraitzen magalien)hizkuntz bat ez da galduko...ez dakienak ikasten ez duelako...dakienak erabiltzen ez duelako.https://www.youtube.com/watch?v=51DdViRz1Jk\nSexo: Re:Euskadi eta Nafarroa, 2011ko Azaroa « Respuesta #22 en: Lunes 28 Noviembre 2011 22:37:19 pm »\nGabon!! ba momentuz freskuria behintzat heldu da, goizetan ez bada ere, gaur 7� zeuden goizean, alperra datorkigu negua aurten ia gero nola portatzen dan...Ondo izan.\nEuskadi eta Nafarroa, 2011ko Azaroa SMF 2.0.4 |


Herri Ondarea :: Eleiza-sartzea egitea\nElegir un temaAgricultureNourishmentDrinksAnecdotesImprovized verse singingTraditional calendarFarmhouseMyths and mythologyMythological charactersIllnesses and remediesFamilyRelationship between spousesLivestock farmingFarm animalsWorking animalsClothingChildren'sIndustryFactoriesIndustryTransportLocal informationBuildingsServicesChildren's gamesPopular literatureMediaRadioTelevisionHome furnishingsHome furnishingsProtection ritualsMusicLocal bandMusicNatureCalendarHuman beingsValues and beliefsInformants' opinionsCourtship and marriageShepherdingShepherdingFishingVesselFish preservationFishesFisherfolkPoliticsReligion and cultFunerary ritesDolMourninguaFuneral serviceToponymyNeighbourhoodsRoadsBuildingsGeographical entitiesRiversNeighbourhoodBrotherhoodsCommon landNeighbourhoods and neighbourliness\nUmea euki ostean, amak ezin izaten eban etxetik urten hilebete pasau arte; harik eta eleiza-sartzaite egin arte. Eleiza-sartzaite egiten umeagaz joan behar izaten zan; hilabetegarrenean edo holan. Artean ez eben urteten etxetik bere. Eleiza-sartzaite amak umeagaz egiten eban. Lehenengo urteerea umeagaz eleizara izaten zan.\nLekukoaren sasoian abadeak ez eban eleizako atean itxaroten; bere amaren sasoian, ostera, bai. Eta orduan bedeinkazinoa emoten jakon.


Tokiko merkataritza laguntzeko 25.000€ bideratuko ditu Orozkoko Udalak - Orozko - Aiaraldea.eus\nTokiko merkataritza laguntzeko 25.000€ bideratuko ditu Orozkoko Udalak\nIzar Mendiguren Cosgaya 2020-06-17 09:20\nHerriko saltoki eta tabernentzako laguntzak bideratuko ditu udalak. / Aiaraldea.eus\nOrozkoko jaietako aurrekontu partida erabili du horretarako gobernu taldeak. Alkatearen esanetan, 88 negozio daude herrian, eta 600€ inguruko diru-laguntza jasoko du bakoitzak.\nSanantolinetatik 25.000€ partida kendu eta Orozkoko komertzioentzat COVID-19ari aurre egiteko laguntzak sortu ditu Orozkoko Udalak. Hala azaldu zuten ekaineko udalbatzan.\nEH Bilduk neurria berandu eta parte hartzeko espaziorik gabe hartu izana kritikatu zuen: "Errealitatearen diagnostikoa falta zaigu, neurria dimentsionatzeko. Tamaina honetako osasun krisi batean arduragabekeria da oposizioari ateak ixtea". EAJk ere antzeko iritzia plazaratu zuen, partida ez dela nahikoa erantsita: "Hau hasi baino ez da egin. Ez dugu uste irekiera laguntzera mugatu behar denik, diru kantitate hori ez da nahikoa". Batzuek zein besteek, ordea, elkarlana indartzeko beharra adierazi zuten. "Adiek bakarrik ez, beste alderdiek ere parte hartu genezakeen honetan, siglak aparte utzita", erantsi zuen zinegotzi jeltzaleak.\nPedro Mari Intxaurraga alkateak gobernu taldearen kreditu moldaketa argudiatu zuen, eta prozesua zehaztu: "Komertzio autonomo, artisau eta enpresa txikien zerrenda begiratu genuen lehenbizi parte hartzea sustatzeko -oposizioko taldeen eskura ere badagoena-, ur tasaren errolda ondoren, eta azkenik Adierena. Hiru zerrenda arakatu ditugu diagnostikoa eratzeko. 88 establezimendu dira, eta horren arabera ezarri dugu kopurua". Diru-laguntzaren bataz bestekoa 600€ ingurukoa izango da, gobernuburuak aurreratu duenez. EAJk eta Adiek neurriaren alde bozkatu zuten, eta EH Bildu abstenitu egin zen.\nHorrez gain, Aldundiaren eta udalaren arteko hitzarmena berritu zuten udalbatzan, beste lau urterako. "Diputazioak ordaintzen du eta, beraz, ez du gasturik suposatzen", azaldu zuen alkateak. Zerbitzu elektronikoak eskaintzen dizkie Diputazioak Bizkaiko udalei akordioaren bidez.


Euskararen presentzia .EUS domeinuan (2019) - Domeinuak .eus\nEuskararen presentzia .EUS domeinuan (2019)\n.EUS domeinua euskara eta euskal kultura Interneten ordezkatzen duen domeinua izanik, espero izatekoa da .EUS erabiltzen duten web gune gehienek euskarazko edukia argitaratzea. Orohar, Interneteko TLD nagusietan euskarazko edukia duten domeinu-izenen ehunekoa aztertzeko garaian, nabarmen gelditzen da .EUS domeinua dela euskara gehien erabiltzen duen TLDa. Euskararen presentzia nabarmena da .EUS domeinuetan. Kasu honetan euskarazko edukia duten webgune kopurua %89,1koa da. Esan daiteke beraz .EUS domeinua dela euskararen arnasgune digitala.\nInprimatu CSV Excel Kopiatu


Erosketa, itzulketa eta bidalketa prozesua - Erosieibarren\nErosteko, itzultzeko eta bidaltzeko prozesua\nProduktuak bezeroaren eskura jarriko dira Plataforman, bezeroari produktuaren funtsezko ezaugarrien eta prezioaren berri ematen dion deskribapenarekin. Adierazitako deskribapena eta prezioa saltokiek eurek erabakitakoak izango dira.\n1. Bezeroak erosi nahi dituen produktuak aukeratu eta erosketa saskira gehitu beharko ditu, dagokion ikonoaren gainean klik eginda.\n2. Erosketa saskian, hautatutako gaiaren edo gaien unitateak gehitu ahal izango ditu.\n3. Datu pertsonalak sartu aurretik, datu pertsonalei buruzko klausula eta salmenta baldintzak irakurri eta onartu beharko ditu, horretarako ezarritako laukitxo bat markatuta.\n4. Ondoren, datu pertsonalak eskatuko zaizkio, eta gure datu basean gordeko dira, eskaera prozesatu ahal izateko, eta erosketa errazago entregatzeko. Datu pertsonal zehatz-zehatzak eman beharko ditu, erositako gaiak bidaltzean nahaste edo gorabeherarik egon ez dadin.\n5. Kreditu edo zordunketa txartelarekin edo paypalekin egindako ordainketetarako, kargua online egingo da; hau da, denbora errealean, dagokion finantza erakundearen ordainketa pasabidearen bidez, betiere, jakinarazitako datuak zuzenak direla egiaztatu ondoren. Transakzioa baieztatu ondoren, mezu elektroniko bat bidaliko zaio (aurretik bezeroak adierazitako helbidera), erosketa baieztatzeko. Eskaera zenbakia eta deskribapena gehituko da, erosketa zuzen egin dela bermatzeko. Mezu hori ez jasotzearen arrazoia izan daiteke, batetik, sareko komunikazioek arazo iragankorren bat edukitzea, edo, bestetik, jakinarazitako helbide elektronikoan idazketa akatsen bat egotea. Bi kasuetan, komenigarria da bezeroa gurekin harremanetan jartzea, info@blokal.es helbidera idatzita.\nBezeroak BloKalen bidez eskaera berresten duen unean ordaindu beharko du. Saltokiak konpromisoa hartzen du Balio Erantsiaren gaineko Zerga (BEZ) eta produktuen prezioan aplikatu beharreko gainerako zergak sartzeko, eta fakturan banakatuta zehazteko produktuen prezioa, gastu gehigarriak eta eskariari aplikatu beharreko deskontuak. Saltokiaren tokiko txanponarekin ordaindu beharko da, BloKalek aukeran jarritako ordainbideen bitartez. BloKalek ez dio bezeroari inola ere kobratuko eskaera egin aurretik argitaratu ez den zenbateko gehigarririk.\nSaltokiak kontratuan atzera egiteko eskubidea eman beharko dio kontsumitzaileari, eta azken horrek 14 egun naturaleko epea izango du erosketak itzultzeko.\nAtzera egiteko epea 14 egun naturaleko epean amaituko da, kontsumitzaileak edo berak adierazitako hirugarren batek, garraiolaria ez denak, ondasuna jaso zuen egunetik zenbatzen hasita.\nBere eskubidea erabiltzeko, bezeroak zuzenean jarri beharko du harremanetan produktua erosi zuen saltokiarekin, bere erabakiaren berri eman beharko dio, eta ordainagiria edo faktura aurkeztu. Saltokiak atzera botatako produktua itzultzeko prozedurari buruzko informazioa emango dio bezeroari.\nEdozein itzulketa ordaintzeko, erosteko unean ordaintzeko erabilitako metodo bera erabiliko da, gehienez 14 egun naturaleko epean, arestian adierazitako moduan jakinarazten den egunetik aurrera zenbatzen hasita. Itzulitako salgaiaren zenbatekoa eta hasierako bidalketa gastuak ordainduko dira.\nAtzera egiteko eskubidea egikaritzen denean, itzulketagatiko garraio kostuak bezeroak hartu beharko ditu bere gain, salbu eta saltokiak kontrakoa adierazten badu.\nBezeroak jaso zituen baldintza berberetan itzultzen diren produktuak baino ez ditu onartuko saltokiak. Saltokiak ez du onartuko dagoeneko erabili diren edo kalteren bat duten produktuak itzultzea.\nSaltokiak ez ditu onartuko bezeroarentzat pertsonalizatutako produktuak edo itzultzeko modukoak ez direnak, osasuna edo higienea zaintzeko arrazoiak direla tarteko.\nSaltokiak ez du onartuko produktu galkorrak, higienearen arlokoak eta azkar honda edo iraungi daitezkeenak itzultzea.\nSaltokiak ez du onartuko zerbitzu baten balioa itzultzea, ez behin guztiz exekutatu denean, ezta bezeroaren berariazko baimenarekin exekuzioa hasita dagoenean ere, jakin badakienean, gainera, behin saltokiak kontratua osorik exekutatzen duenean atzera egiteko eskubidea galduko duela.\nSaltokiak ez du onartuko saltokiek kontrolatu ezin dituzten eta atzera egiteko aldian gerta daitezkeen finantza merkatuko gorabeheren araberako prezioa duten ondasunak itzultzea edo zerbitzuak ematea.\nSaltokiak ez du onartuko entregatu ondoren eta haien izaera kontuan hartuta beste ondasun batzuekin modu banaezinean nahastu diren ondasunak itzultzea.\nSaltokiak ez du onartuko salmenta kontratua egiteko unean adostutako prezioa duten eta 30 egun baino lehen entregatu ezin diren edari alkoholdunak itzultzea, horien benetako balioa merkatariek kontrolatu ezin dituzten merkatu gorabeheren araberakoa bada.\nSaltokiak ez du onartuko egunkariak, aldizkako argitalpenak edo aldizkariak itzultzea, argitalpen horiek hornitzeko harpidetza kontratuak izan ezik.\nBERMEAK, SALMENTA OSTEKO ZERBITZUA ETA ERANTZUKIZUNA\nSaltokia arduratzen da egiten duen produktu bakoitzaren salmentaz eta produktu horien gaineko legezko gutxieneko bermeak eskaintzeaz, eta, hala badagokio, salmenta osteko zerbitzua eskaintzeaz, kontsumitzaile eta erabiltzaileei aplikatu beharreko araudiaren arabera.\nBidalketa Modalitateak eta Epeak.\n– 13: 00ak baino lehen kudeatutako eskaera guztiak arratsalde horretan bertan jaso ahal izango dira dendan.\n– 13: 00etatik aurrera kudeatutako eskaerak dendan jaso ahal izango dira hurrengo goizetik aurrera.\n– Saltoki bakoitzaren ordutegiaren arabera.\nBanaketa Lokala, Étikoa eta Gertukoa Eibarren:\n– 15: 00ak baino lehen kudeatutako eskaera guztiak egun horretako 18: 00etatik 20: 30era bitartean jaso ahal izango dira.\n– 15: 00etatik aurrera izapidetutako eskaera guztiak hurrengo eguneko 18: 00etatik 20: 30era bitartean jaso ahal izango dira.\n– Tokiko banaketa-ordutegia zabaltzen joango gara.\nBanaketa Etikoa eta Gertukoa:\n– Eibarren banaketa 4,65 €BEZ barne\nProduktu guztiak Eibartik kanpo bidali ahalko dira elikadurakoak izan ezik.


..........::::: euskalherrianeuskaraz.org :::::.......... Euskararen_Astea_Berriozarren\nAlbisteak Orokorra\tUdalak\tJustizia\tHedabideak\tIrakaskuntza\tLan mundua\tOsasungintza\tEzagutza\tIritziaMultimedia Argazkiak\tBideoak\tEntzungaiak\tEuskaltzaleAgendaEuskaraz Bizi SareanZer da ehe? Lan ildoak\t30 urtez\t04URREuskararen Astea BerriozarrenEHE. BLOGA; AgendaEuskararen Astea antolatu dute Berriozarren (Nafarroa), Zorroka Euskara Taldea, Auzalor-AEK euskaltegia, Mendialdea Guraso Elkartea, Mendialdea II. Hezkuntzako Guraso Elkartea eta Gazte Asanbladak antolaturik. Gaur pilota partidak eta haur jolasak Lantzeluze parkean. IruzkinakEgin zure iruzkinaIzena:E-posta:\tAGENDA